title: Ruostehousuhaukka

text: Ruostelintuhaukkaa esiintyy hyvin laajalla alueella, mutta sitä havaitaan harvoin. Sitä tavataan seuraavissa maissa: Argentiina, Brasilia, Chile, Kolumbia, Costa Rica, Ecuador, El Salvador, Ranskan Guayana, Guatemala, Guyana, Honduras, Meksiko, Nicaragua, Panama, Paraguay, Peru, Suriname ja Uruguay. Sen elinpiiriä ovat lauhkean vyöhykkeen metsät, subtrooppiset ja trooppiset kuivat ja kosteat alava metsät sekä kuivat savannit.


title: Ruostehousuhaukka

text: Linnun elinpiiriin ja määrään vaikuttavat heti metsässä ilmenevät häiriöt ja sirpaloituminen, sillä se on runsaimmillaan koskemattomissa metsissä ja rantametsissä. Esimerkiksi hakatuissa ja muissa käsitellyissä metsissä sitä esiintyy vähemmän, vaikka metsäalasta olisi peitossa yli 66 prosenttia. Niitä on harvoin metsissä, joiden peitto on alle 66 prosenttia.


title: Ruostehousuhaukka

text: Ruostehousuhaukkaa on vaikea havaita, eikä siitä tiedetä paljon, sillä se on arka ja huomaamaton. Niinpä se voi olla arvioitua tavallisempi.


title: Ruostehousuhaukka

text: Sen ääntely on yleensä vaimeaa ja huomaamatonta. Koiraiden on havaittu päästävän hiljaista, kirkasta vihellystä, ja naaraat voivat äänellä pesän ja poikasten lähellä voimakkaasti "kak kak kak kak ". Haukkuvaa ääntä "kra-kra-kra-kr-kr-kr-ka" voi myös kuulla molempien sukupuolten ääntelynä. Saapuessaan haudonta-aikana pesälle mukanaan ravintoa urokset ääntelevät terävästi "kek", mihin naaras vastaa nasaalimaisesta "vre".


title: Ruostehousuhaukka

text: Tämä haukka saalistaa hyvin vaivihkaisesti lentämällä tiheän kasvillisuuden läpi yllättäen saaliin kimppuun. Ne voivat saalistaa myös ilmasta käsin, kun ne ovat huomaamatta vahtineet kohdetta. Ajoittain ne voivat saalistaa parina. Yleensä ruostehousuhaukka syö pieniä lintuja, kuten rastaita ja kyyhkysiä. Sen tiedetään kuitenkin syövän myös pieniä nisäkkäitä ja matelijoita. Joitakin kertoja haukkojen on todettu käyvän saimiri- tai tamarinilaumaan kimppuun. Lisäksi on havaittu, että ne voivat seurata apinalaumoja ja syödä apinoiden esiin kaivamia hyönteisiä.


title: Ruostehousuhaukka

text: Ruostehousuhaukka pesii metsäisillä alueilla, usein aukon lähellä, ja rakentaa pesän puun oksalle tai joskus riippuvaan köynnökseen. Koiras ja naaras rakentavat pesän yhdessä. Pesään käytetään kuivia risuja ja lehtiä. Pesimäkauden alussa rakennetaan aina uusi pesä. Parittelu tapahtuu sen jälkeen kun pesintätoimet kuten ruokkiminen ja pesänrakennus on suoritettu. Harmaanvalkoiset munat ovat kooltaan keskimäärin 47,1 mm × 36,5 mm. Naaras hautoo kolmisen viikkoa, jolloin koiras hankkii ravintoa. Ruostehousuhaukan poikaset luokitellaan puoli-pesäviipyisiksi eli ne lähtevät pesästä jo ennen kuin ovat lentokykyisiä. Poikasilla on silmät auki kuoriutuessa, mutta ne eivät pysty heti liikkumaan, ja emot ruokkivat niitä. Kuoriutumisen jälkeen poikaset kasvavat pesässä 30–36 vuorokautta, ja lentokykyiseksi kasvaminen kestää lähes seitsemän viikkoa, jona aikana poikaset palaavat pesälle ruokittaviksi niin kauan, että niistä tulee riippumattomia.


title: Manfred Trenz

text: Manfred Trenz (s. 29. marraskuuta 1965 Saarbrückenissä) on saksalainen tietokonepelikehittäjä. Trenz on mm. suositun "Turrican"-pelisarjan ja "The Great Giana Sistersin" tekijä, ja ohjelmoi lisäksi Commodore 64 -version "R-Typestä". Trenz tekee pelejä omistamalleen Denaris Entertainment Software -yhtiölle.


title: Manfred Trenz

text: Alla on luettelo peleistä, joiden kehitystyössä Trenz on ollut mukana.


title: Senni ja Savon sulttaani

text: Senni ja Savon sulttaani on Matti Oraviston ohjaama elokuva vuodelta 1953 ja hänen toinen ohjaustyönsä. Toivo Kauppinen eli nimimerkki Topias teki siihen käsikirjoituksen oman näytelmänsä pohjalta.


title: Senni ja Savon sulttaani

text: Elokuvan tapahtumat sijoittuvat savolaiseen kirkonkylään, jossa kohtaavat hersyvä elämänilo ja muun maailman sivistys. Näytelmän lyhyyttä paikattiin elokuvassa tanssikohtauksilla ja Kipparikvartetin laulunumerolla.


title: Senni ja Savon sulttaani

text: Aikalaiskriitikoilta tuli pääasiassa kiitosta. Hiukan jäätiin miettimään miljöökuvausta. Olavi Veistäjä kuitenkin totesi, että ”tyhjää touhua koko juttu, alusta loppuun saakka”.


title: Senni ja Savon sulttaani

text: Eräs myöhempi kriitikko liittää elokuvan suomalaiseen rillumareiperinteeseen, jossa pilkataan nousukasmaista ”kyldyyriä”. Hän pitää elokuvaa niin tolkuttoman typeränä ja tahattoman koomisena, että siitä on suorastaan pakko pitää.


title: Foster

text: Foster voi tarkoittaa seuraavia:


title: Deacon

text: Deacon on muun muassa seuraavien henkilöiden sukunimi:


title: Wei

text: Wei voi tarkoittaa seuraavia:


title: Freema Agyeman

text: Freema Agyeman (oikealta nimeltään Frema Agyeman, s. 20. maaliskuuta 1979 Lontoo, Yhdistynyt kuningaskunta) on englantilainen näyttelijä. Agyeman tunnetaan erityisesti roolistaan "Doctor Who" -televisiosarjassa, jossa hän näytteli Tohtorin kumppania Martha Jonesia vuosina 2006–2008. Agyeman esitti Jonesia myös "Doctor Whon" spin-off-sarjassa "Torchwood". Sarjassa "" () hän näytteli asianajaja Alesha Phillipsiä.


title: Freema Agyeman

text: Agyemanin oikea etunimi on Frema, mutta hän käyttää taiteilijanimeä Freema, sillä ennen sen käyttöön siirtymistä muilla oli vaikeuksia lausua hänen oikeaa etunimeään ja sukunimeen yhdistettynä ongelmia ilmeni liikaa. Agyemanin äiti on iranilainen ja isä ghanalainen. He erosivat hänen nuoruudessaan. Agyemanilla on veli nimeltä Dominic ja vanhempi sisar nimeltä Leila. Leilalla on lakitutkinto, ja hän antoi sisarelleen apua ja taustatietoja, kun tämä valmistautui asianajaja Phillipsin rooliin televisiosarjassa "Kova laki: Lontoo".


title: Freema Agyeman

text: Agyemanin ura televisionäyttelijänä alkoi saippuasarjassa "Crossroads" vuonna 2003. Siinä hän esitti kokkiharjoittelija Lola Wisea, jolla oli miestennielijän elkeet. Sarjan tekeminen kuitenkin päättyi vain joitakin kuukausia sen jälkeen, kun Agyeman oli liittynyt sen näyttelijäkaartiin. Kun Britannian saippuasarjapalkinnot jaettiin 2003, Agyeman oli roolinsa lyhytaikaisuudesta huolimatta ehdolla kategorioissa ”paras tulokas” ja ”seksikkäin nainen”.


title: Freema Agyeman

text: "Crossroadsin" päättymisen jälkeen Agyeman esiintyi mainoksissa ja pienissä rooleissa televisiossa, kuten esimerkiksi "Kymppikerhossa" ja sarjojen "Sairaalaelämää" ja "Holby Cityn sairaala" crossover-jaksossa. Uuden "Doctor Whon" toisen kauden lopussa Agyeman näytteli Torchwood-instituutin työntekijää Adeola Oshodia. Roolisuoritus teki tuottajiin vaikutuksen, ja hän sai lopulta koe-esiintymisen kautta roolin Tohtorin kumppanina, Martha Jonesina, kun Billie Piper lähti sarjasta. Agyemanin saadessa kutsun koe-esiintymiseen hänen annettiin ymmärtää olevansa ehdolla spin-off-sarja "Torchwoodin" näyttelijäksi.


title: Freema Agyeman

text: Martha Jones osoittautui suosituksi hahmoksi "Doctor Whon" kolmannella tuotantokaudella. Sarjassa Jonesin ja aiemmin nähdyn Adeola Oshodin yhdennäköisyys selitettiin sillä, että he olivat serkuksia. Kolmannen kauden jälkeen Agyeman esitti Martha Jonesia kolmessa "Torchwoodin" jaksossa ja viidessä "Doctor Whon" neljännen kauden jaksossa.


title: Freema Agyeman

text: "Sinkkuelämää"-sarjan esiosassa "Carrien päiväkirjat" Agyeman näytteli Larissaa 2013–2014. Hänen roolihahmonsa antaa opastusta nuorelle Carrielle tämän tullessa New Yorkiin.


title: Freema Agyeman

text: Agyeman esitti Amanita "Neets" Caplania Netflixin scifisarjassa "Sense8".


title: Mäkilä

text: Mäkilä on suomalainen sukunimi. Nimi muistuttaa paljon sekä sisällöltään että synnyltään sitä paljon yleisempää nimeä Mäkelä, ja vanhoista asiakirjoista onkin välillä vaikeaa päätellä, kumpaa näistä nimistä tarkoitetaan. Vastaavaa e:n ja i:n vaihtelua esiintyy esim. nimien Nummela ja Nummila tapauksessa. Mäkilöitä asuu varsinkin Rauman seudulla. Tunnettuja nimenkantajia:


title: Atlas Copco

text: Atlas Copco AB on ruotsalainen teollisuuskonserni. Vuoden 2017 lopussa Atlas Copcolla oli noin 34 000 työntekijää yli 180 maassa ja konsernin liikevaihto oli noin 9 miljardia euroa.


title: Atlas Copco

text: Konserni on jaettu neljään liiketoiminta-alueeseen: kompressoritekniikkaan, rakennustekniikkaan, teollisuustekniikkaan ja tyhjiötekniikkaan.


title: Atlas Copco

text: Atlas Copcon alku ajoittuu vuoteen 1873, jolloin ruotsalainen Atlas-yhtiö perustettiin valmistamaan rautateiden tarvitsemia laitteita. Perustajilla oli vaikeuksista huolimatta vahva usko tulevaisuuteen, ja uusi yhtiö näki päivänvalon 1890 Nya AB Atlas -nimisenä. Vuonna 1917 Nya AB Atlas sulautettiin AB Diesel Motorer -yhtiöön, jonka tehtävänä oli kehittää dieselkoneita. Uusi yhtiö sai nimekseen AB Atlas Diesel.


title: Atlas Copco

text: Toisen maailmansodan aikana AB Atlas Diesel toi markkinoille uuden kallionporausmenetelmän, jota kutsuttiin ”ruotsalaiseksi menetelmäksi” eli ”mies ja paineilmapora”. Järjestelmä oli menestys ja se johti yhtiön voimakkaaseen laajentumiseen. Vuonna 1948 AB Atlas Diesel lopetti dieselien tuotannon ja yhtiö erikoistui paineilma-alueelle. Yhtiön nimi muuttui vuonna 1956 Atlas Copcoksi; Copco on lyhenne konsernin silloisen belgialaisen tytäryhtiön nimestä: "Compagnie Pneumatique Commerciale".


title: Atlas Copco

text: Atlas Copco tuli Suomeen jo vuonna 1906, jolloin ensimmäinen kompressori myytiin Ahlströmin Viipurin tehtaalle. Aluksi Atlas Copcon kompressoreja markkinoi Oy Julius Tallberg Ab. Atlas Paineilmakoneet Oy valmisti kallioporakoneiden ja työkalujen varaosia Helsingissä, Salmisaaressa vuodesta 1943. Muutto suurempiin tiloihin Lauttasaareen tapahtui 1950-luvulla, jolloin yhtiön nimeksi tuli Oy Atlas Copco Ab.


title: Atlas Copco

text: Vuonna 1968 Kirkkonummelle, Masalaan, rakennettiin iskevien työkalujen tehdas. Seuraava strategisesti merkittävä virstanpylväs oli vuonna 1987, jolloin Suomeen perustettiin oma Atlas Copco -myyntiyhtiö. Yhtiö siirtyi vuonna 1988 Masalan työkalutehtaan tyhjiksi jääneisiin tiloihin. Vuonna 1990 Atlas Copco -yhtiö sai nykyisen konsernistrategian mukaisen divisioonajakoisen organisaation. Joulukuussa 1999 yhtiöt muuttivat Vantaalle, Tuupakkaan. Syyskuussa 2004 Atlas Copco Craelius Ab osti tamperelaisen Rotex Oy:n, joka valmistaa maanporauskalustoa.


title: Noidan oppipoika (elokuva)

text: Noidan oppipoika ("The Sorcerer’s Apprentice") on vuonna 2010 ensi-iltansa saanut seikkailuelokuva. Sen on ohjannut Jon Turteltaub ja se on tehty yhteistyössä Walt Disney Picturesin ja Jerry Bruckheimer Filmsin kanssa. Pääosia näyttelevät Nicolas Cage, Jay Baruchel ja Alfred Molina.


title: Noidan oppipoika (elokuva)

text: Alussa, vuonna 740 eaa., Morgana Le Fay (Alice Kirge) on tullut tappamaan Merlinin. Merlinin oppipojista vain kahteen olisi pitänyt luottaa, koska Horvath (Alfred Molina) kääntyi Morganan puolelle. Morgana tappaa Merlinin ja aikoo herättää kuolleita armeijakseen, mutta Veronica (Monica Bellucci) ja Balthazar (Nicolas Cage) tulevat. Veronica ottaa Morganan sielun itseensä pelastaakseen muut. Balthazar vangitsee Morganan ja Veronican Grimhold-nukkeen pelastaakseen rakkauden kohteensa. Merlin antaa ennen kuolemaansa Balthazarille lohikäärmesormuksen, ja jonka sormeen se menisi, olisi Merlinin perillinen. Horvath pääsee pakoon, mutta Balthazar vangitsee hänet myöhemmin Grimholdiin. Balthazar on etsinyt Merlinin perillistä jo kauan, mutta häntä ei tunnu löytyvän. Kun nuori Dave (Jake Cherry) juoksee Balthazarin kauppaan Beckylle antamansa tyttöystäväkyselyn perässä, Balthazar tietää hänen olevan Merlinin perillinen. Balthazar lähtee hakemaan Davelle omaa oppikirjaa, kieltäen koskemasta mihinkään. Kuitenkin pian Dave saa käsiinsä Grimholdin, ja onnistuu vahingossa avaamaan sen, päästäen Horvathin vapaaksi. Balthazarin palatessa takaisin hän ja Horvath joutuvat taisteluun, jonka aikana kauppa syttyy tuleen. Dave saa nuken ja lähtee. Oven takana on luokka ja opettaja, ja kun Dave sanoo kaupassa olleen tulipalo (se katosi kun Balthazar ja Horvath päätyivät vanhaan uurnaan 10 vuodeksi) eikä olekaan, häntä luullaan hulluksi.


title: Noidan oppipoika (elokuva)

text: Kymmenen vuoden kuluttua Dave (Jay Baruchel) tapaa Beckyn taas. Hän korjaa Beckyn yliopistoradion laitteet salaman iskettyä antenniin. Samaan aikaan Horvath vapautuu uurnasta vanhan pariskunnan luona. Hän heittää uurnan ikkunasta, että Balthazar murskautuisi asfalttiin. Balthazar kuitenkin pääsee vapaaksi. Balthazar aloittaa Daven koulutuksen päämerliniaaksi, että tämä olisi valmis Merlinin perillisenä taikomaan ilman sormusta ja tuhoamaan Morganan lopullisesti, kun sen aika tulee. Horvath saa selville nuken olinpaikan ja alkaa avata kerroksia yksi kerrallaan jotta pääsisi käsiksi viimeiseen kerrokseen ja Morganan vapautettua. Horvath vapauttaa Morganan, jolloin Balthazar on taistelemassa häntä vastaan. Dave tulee paikalle hetkeä myöhemmin. Beckyn häiritessä yhtä antenneista kehä tuhoutuu, eikä Morgana voi herättää kuolleiden armeijaa, tuupertuen tilapäisesti. Balthazar siirtää Morganan hengen Veronican ruumista omaansa, mutta Morgana kuitenkin ilmestyy pian itsenään. Morgana tappaa Balthazarin taistelussa, mutta lopuksi Dave onnistuu tuhoamaan Morganan lopullisesti. Dave ei hyväksy Balthazarin kuolemaa, vaan herättää plasman avulla Balthazarin henkiin, jonka jälkeen hän antaa Balthazarille korun, jonka tuon piti antaa Veronicalle vuosia aiemmin ennen kuin oli vanginnut Morganan ja Veronican Grimholdiin. Balthazar antaa kaulakorun Veronicalle samalla, kun Becky tulee paikalle, ja Dave saa tietää mitä Becky oli valinnut ystävästä ja tyttöystävästä, vastauksella tyttöystävä.


title: Jääpallon Suomensarja 1960

text:
Kaudella 1959-1960 jääpallosarjojen sarjajärjestelmää uudistettiin siten, että Mestaruussarjasta alempi sarjataso oli Valtakunnansarja, johon kaikilla seuroilla oli osanotto-oikeus, näin ollen Maakuntasarjaa ei pelattu. Valtakunnansarjaan ilmoittautui kaikkiaan 65 joukkuetta, jotka jaettiin neljään päälohkoon ja kukin päälohko puolestaan 2-3 alalohkoon, alalohkoja oli yhteensä yksitoista. Näissä pelattiin joukkueiden lukumäärästä riippuen joko yksin- tai kaksinkertainen sarja. Alalohkojen voittajat jatkoivat Suomensarjaan, jossa pelattiin joko kaksoisottelu tai yksinkertainen sarja päälohkon voitosta. Lopuksi päälohkojen voittajat pelasivat yksinkertaisen karsintasarjan mestaruussarjaan pääsystä. Kaksi karsintasarjan parasta joukkuetta nousivat Mestaruussarjaan.
Akilles ja HJK jatkoivat Suomensarjaan.


title: Jääpallon Suomensarja 1960

text: PIF, Ilves-Kissat ja VaPa jatkoivat Suomensarjaan.


title: Jääpallon Suomensarja 1960

text: LrPT, JMP ja Jää-Hukat jatkoivat Suomensarjaan.


title: Jääpallon Suomensarja 1960

text: VIFK, OTP ja ToPV jatkoivat Suomensarjaan.


title: Jääpallon Suomensarja 1960

text: HJK SM-sarjakarsintaan.


title: Jääpallon Suomensarja 1960

text: Uusinta: Pargas IF - Vaajakosken Pallo 3–1


title: Jääpallon Suomensarja 1960

text: PIF SM-sarjakarsintaan.


title: Jääpallon Suomensarja 1960

text: LrPT SM-sarjakarsintaan.


title: Jääpallon Suomensarja 1960

text: OTP SM-sarjakarsintaan.


title: Jääpallon Suomensarja 1960

text: OTP ja LrPT nousivat SM-sarjaan, josta putosivat KUP ja Reipas


title: Jääkiekko talviolympialaisissa 2006 – miesten turnaus

text: Miesten turnaukseen pääsi kahdeksan parasta jääkiekon maailmanrankingissa sijoittunutta joukkuetta sekä Italia isäntämaana. Karsintojen kautta turnaukseen pääsi kolme joukkuetta, jotka olivat Kazakstan, Latvia ja Sveitsi.


text: Alkulohkojen neljä parasta joukkuetta pääsi puolivälieriin; sijoitusotteluita ei pelattu lainkaan. Miesten turnauksen voitti Ruotsi, joka voitti Suomen loppuottelussa 3–2. Pronssia voitti Tšekki.


text: Lohkot määräytyivät vuoden 2004 maailmanrankingin perusteella.


text: Lohko A


text: Lohko B


text:
Olympiaturnaus
Karsinnan lopputurnaus
Esikarsinta


text: Maalivahdit, jotka pelasivat vähintään 40 % joukkueensa peleistä.


text: Kisoihin valittiin 10 päätuomaria ja 14 linjatuomaria:


text:
Päätuomarit:
Linjatuomarit:


title: Jääkiekko talviolympialaisissa 2006 – naisten turnaus

text: Naisten turnaukseen pääsivät suoraan Kanada, Yhdysvallat, Suomi, Ruotsi sekä Italia isäntämaana. Näiden lisäksi turnaukseen pääsivät karsintojen kautta Venäjä, Sveitsi ja Saksa.


text: Turnauksessa Ruotsi teki historiaa voittamalla Yhdysvallat välierissä rangaistuslaukauskilpailussa. Tämä oli ensimmäinen kerta, kun Yhdysvallat tai Kanada hävisi arvokisoissa jollekin muulle joukkueelle kuin toisilleen.


text: Turnauksen voitti Kanada, joka voitti Ruotsin loppuottelussa 4-1. Pronssia sai Yhdysvallat.


text: Lohkot määräytyivät vuoden 2004 naisten maailmanrankingin perusteella.


text: Lohko A


text: Lohko B


text:
Olympiaturnaus
Karsiutuneet


text: Maalivahdit, jotka ovat pelanneet vähintään 40 % joukkueensa peleistä.Kisoihin valittiin 7 päätuomaria ja 12 linjatuomaria:


text:
Päätuomarit:
Linjatuomarit:


title: Cosme Marrodán y Rubio

text: Cosme Marrodán y Rubio (27. syyskuuta 1802 – 13. helmikuuta 1888) oli espanjalainen roomalaiskatolinen piispa. Hänet valittiin 23. syyskuuta ja vahvistettiin 21. joulukuuta 1857 Tarazonan hiippakunnan johtoon. Piispaksi vihkiminen seurasi 21. maaliskuuta 1858. Pääkonsekraattorina toimi Severo Leonardo Andriani Escofet, jota avustivat Pedro José Zarandia y Endara ja Cipriano Juárez y Berzosa.


title: Cosme Marrodán y Rubio

text: Marrodán y Rubio osallistui Vatikaanin toiseen kirkolliskokoukseen. Hän toimi Tarazonan piispana, kunnes kuoli 85-vuotiaana virassa.


title: Buenaventura Rizo Patrón

text: Buenaventura Rizo Patrón (4. lokakuuta 1811 Catamarca – 13. marraskuuta 1884) oli argentiinalainen roomalaiskatolinen piispa. Hänestä tuli fransiskaanien jäsen 22. marraskuuta 1830. Hänet vihittiin diakoniksi 9. elokuuta 1833 ja papiksi seuraavana päivänä. Hän sai 13. heinäkuuta 1860 nimityksen Saltan hiippakunnan johtoon, ja hänet asetettiin sen piispan virkaan 7. heinäkuuta 1861.


title: Buenaventura Rizo Patrón

text: Rizo Patrónin konsekroi piispaksi 7. huhtikuuta 1861 José Vicente Ramírez de Arellano. Hän osallistui Vatikaanin toiseen kirkolliskokoukseen ja johti hiippakuntaansa, kunnes kuoli 73-vuotiaana virassa.


title: Suomen teologinen opisto

text:
Suomen teologinen opisto on Suomen Vapaakirkon ylläpitämä kansanopisto, joka tarjoaa teologista opetusta kristityille yli kirkkokuntarajojen. Opisto toimi Santalassa Hangossa, kunnes yhdistyi Hämeenlinnassa toimineen Vapaakirkkokeskuksen kanssa ja siirtyi Tampereen Sairaalankadulle "Teopolikselle" 2016.
Lokakuussa 1946 perustetusta Santalan kristillisestä kansanopistosta tuli nopeasti Suomen Vapaakirkon työntekijäkoulutuksen keskus. 1960-luvun alussa työntekijäkoulutus siirtyi Helsinkiin, mutta palasi Santalaan vuosikymmenen lopulla. Yleis-, kieli- ja seurakuntalinjat toimivat Hangossa 1960-luvullakin. Uusi päärakennus valmistui 1971 ja lyhytkurssitoiminta aloitettiin samoihin aikoihin. 1980-luvun vaihteessa nuorisotyön ja lähetystyön tutkinnot yksilöitiin kaksivuotisiksi ja pastoritutkinto kolmivuotiseksi tutkinnoksi.


title: Suomen teologinen opisto

text: Opisto on toiminut vuodesta 2005 nimellä Suomen teologinen opisto. Teologisen seminaarin koulutustarjontaan kuuluvat lukuvuonna 2016–2017 yksivuotinen teologinen perustutkinto, kaksivuotiset seurakuntatyön ja lähetystyön tutkinnot, kolmivuotinen nuorisotyön tutkinto ja nelivuotinen pastoritutkinto. Opiston koulutustarjontaan kuuluvat myös Hope-raamattukoulu ja monimuotokoulutus sekä erilaiset tapahtumat ja kurssit. Vuosien saatossa on ollut monia muitakin koulutuslinjoja. Opiskelijoita on Suomen lisäksi myös ulkomailta.


title: Suomen teologinen opisto

text: Suomen teologisen opiston rehtorina toimi vuosina 2005–2016 Simo Lintinen. Hänen jälkeensä rehtorina toimii Timo Lehikoinen.


title: Harold Stamper

text: Harold Jack Stamper (6. lokakuuta 1889 Stockton-on-Tees – tammikuu 1939 Durham) oli englantilainen jalkapalloilija, pelipaikaltaan puolustaja. Hän pelasi seuratasolla Stockton FC:ssä. Stamper oli mukana Ison-Britannian kultaa voittaneessa joukkueessa Tukholman olympialaisissa 1912, joissa hän pelasi yhden ottelun. Hänen pelaamansa välierä Suomea vastaan oli Stamperin uran ainoa maaottelu.


title: Edgar Adams

text: Edgar H. Adams oli yhdysvaltalainen uimahyppääjä, uimari ja olympiamitalisti. Hänen seuransa oli newyorkilainen NYAC.


title: Edgar Adams

text: Adams kilpaili St. Louisin olympialaisissa 1904 neljällä uintimatkalla. Hän ei päässyt maaliin saakka mailin vapaauinnissa, mutta sijoittui neljänneksi 220 sekä 880 jaardin vapaauintimatkoilla että 4 × 50 jaardin vapaauintiviestissä. Adams voitti kisoissa hopeaa uimahyppyjen pituussukelluskisasta.


title: IFAF

text: International Federation of American Football eli kansainvälinen amerikkalaisen jalkapallon liitto on amerikkalaisen jalkapallon kattojärjestö. Se hallinnoi myös lippupalloa.


title: IFAF

text: Amerikkalaisen jalkapallon maailmanliitto peustettiin vuonna 1998 organisoimaan kansainvälistä amerikkalaista jalkapalloa. Ensimmäiset amerikkalaisen jalkapallon maailmanmestaruuskilpailut järjestettiinkin jo seuraavana vuonna. Maailmanliittoon liittyivät kaikki maanosaliitot, viimeisenä vuonna 2007 perustettu Amerikan liitto.


title: IFAF

text: Vuonna 2011 IFAF alkoi kehittää uutta kansainvälistä strategiaa, jonka tarkoituksena oli laajentaa lajia uusiin maihin ja vähitellen myös korvata kaikki maanosaliitot. Seuraavana vuonna IFAF julkisti alaorganisaationsa, jotka ottivat maanosaliittojen tehtävät haltuunsa Euroopan liittoa lukuun ottamatta. Euroopan liitto EFAF ei halunnut luopua asemastaan ja ajautui riitoihin maailmanliiton kanssa.


title: IFAF

text: Vuonna 2013 Kansainvälinen olympiakomitea tunnusti amerikkalaisen jalkapallon lajina ja IFAF:n sen kattojärjestönä. Seuraavana vuonna IFAF ja EFAF sopivat riitansa ja Euroopan liitto lakkautettiin saman vuoden aikana.


title: IFAF

text: Maailmanliiton sisäiset riidat puhkesivat uudelleen vuoden 2015 maailmanmestaruuskilpailujen yhteydessä. Kilpailut oli tarkoitus pitää Ruotsissa, mutta maan lajiliitto ilmoitti yllättäen seitsemän kuukautta ennen kilpailuja, ettei varoja kilpailujen järjestämiselle olekaan. Maailmanmestaruuskilpailut järjestettiin Yhdysvalloissa, mutta osa maista jäi kisoista pois. Kisojen aikana pidettiin IFAF:n yleiskokous, jonka aikana maailmanliiton entinen puheenjohtaja piti toisen yleiskokouksen. Seurasi riita siitä, kumpi kokous oli virallinen ja ketä oli äänestetty uudeksi puheenjohtajaksi.


title: IFAF

text: IFAF jakautui käytännössä kahteen ryhmään, jotka riitelivät siitä kumpi oli virallinen maailmanliitto. Molemmat osapuolet pitivät omat yleiskokouksensa vuonna 2016 ja ryhmittymiä alettiin epävirallisesti kutsua nimillä IFAF Paris ja IFAF New York kokousten pitopaikkojen perusteella. New Yorkin ryhmittymää johti Roope Noronen ja sitä tukivat lähinnä Yhdysvallat, Kanada ja pohjois-eurooppalaiset maat. Pariisin ryhmittymää johti maailmanmestaruuskisojen sotkujen aikana eronnut entinen puheenjohtaja Tommy Wiking, jotka tuki etunenässä Saksa ja keski-eurooppalaiset maat.


title: IFAF

text: Maailmanliiton riidat etenivät siihen saakka, että IFAF Paris julisti New Yorkin osapuolen maat kilpailukieltoon ja perusti Yhdysvaltoihin kilpailevan lajiliiton. Molemmat ryhmittymät suunnitelivat myös omia kilpailuita. Lopulta vuoden 2018 alussa urheilun kansainvälinen vetoomustoimioistuin CAS julisti IFAF New Yorkin viralliseksi lajin maailmanliitoksi.


title: IFAF

text: IFAF järjestää amerikkalaisen jalkapallon maailmanmestaruuskilpailut, naisten maailmanmestaruuskilpailut ja alle 19-vuotiaiden maailmanmestaruuskilpailut, sekä lippupallon maailmanmestaruuskilpailut ja "International Bowl" -ottelun jossa kohtaavat Yhdysvallat ja muu maailma. Tulevaisuudessa IFAF tulee järjestämään myös maaosakohtaiset mestaruuskilpailut.


title: Heltta (eläimet)

text: Heltta tarkoittaa eläimen kaulalla roikkuvia ruumiinosia tai laajemmin mitä tahansa löysiä ihopoimuja. Muiden muassa kanoilla, kalkkunoilla tavataan helttoja. Useimpien lajien heltoilla korostetaan sukupuolten eroja mutta niiden avulla voidaan myös poistaa lämpöä. Jotkin matelijat, kuten "Polychrotidae"-suvun lajit, kykenevät laajentamaan ja supistamaan muusta ruumiistaan väriltään eroavaa helttaansa. Koiraalla on suurempi heltta kuin naaraalla, ja se käyttää sitä näyttääkseen suuremmalta ja pelotellakseen kilpailijoitaan.


title: Heltta (eläimet)

text: Joskus puhutaan virheellisesti, että naudoilla ja monilla muillakin eläinlajilla olisi heltta. Kyse on kuitenkin ihopoimuista, jotka lämpimissä oloissa elävillä eläinlajeilla ovat suurempia kuin kylmien olojen eläimillä. Mitä laajempi pinta-ala, sitä tehokkaammin lämpöä voidaan poistaa. Naudan kaulan ihopoimulla on myös oma nimensä, helluvainen. Trooppisten alueiden eläimillä on yleisesti myös suuret korvat.


title: Heltta (eläimet)

text: Joillakin lajeilla, kuten ihmisellä ja hevosella, ei luontaisesti ole ihopoimuja. Sellainen voi kuitenkin syntyä, kun ikääntyneen yksilön kaulan lihakset surkastuvat, ihonalainen rasvakerros ohenee ja joustokykynsä menettänyt iho jää roikkumaan.


title: Georges Monier

text: Georges Monier (18. helmikuuta 1892 Anderlecht – 5. lokakuuta 1989 Anderlecht) oli belgialainen säveltäjä.


title: Georges Monier

text: Monier voitti Antwerpenin olympialaisissa 1920 kultaa musiikkikilpailusta sävellyksellään "Olympic". Hän oli yksi taidelehti 7 Artsin perustajista ja johti sen musiikkiosiota.


title: John Farson

text: John Farson (tunnetaan myös nimellä "Hyvä Mies") on fiktiivinen hahmo Stephen Kingin kirjoittamassa "Musta torni" -kirjasarjassa. Hän on Randall Flaggin lisäksi toinen Purppurakuninkaan, "Musta torni" -sarjan pääkonnan, palvelija.


title: John Farson

text: Kirjoissa häntä ei nähdä koskaan, hänestä vain mainitaan ohimennen tarinoissa "" ja "", mutta tarinassa "" hän on hieman isommassa roolissa. Hänen kerrotaan olevan "Hyvän Miehen" nimeä käyttävä paha mies, joka on ottanut päämääräkseen suorittaa vallankumous koko Sisä-Maailmassa ja valloittaa sen myötä myös tarunhohtoisten revolverimiesten hallinnoiman Sisä-Maailman keskuksen, Gileadin, josta päähenkilö Roland Deschain on syntyisin.


title: John Farson

text: Tarinassa "Velho" Roland ja hänen ystävänsä saavat Mejisin paronikuntiin kuuluvassa Hambryn kaupungissa selville, että Farsonilla on suuri sotakoneisto, joka on alkujaan "Vanhan väen" rakentamaa, mutta satojen vuosien kuluessa täysin toimimattomiksi oletettu. Farson on kumminkin keksinyt, kuinka Hambryissa sijaitsevan Citgon öljypumppaamon polttoaineen pystyy jalostamaan uudestaan sotakoneitaan varten, jonka myötä Farson pystyy suorittamaan hyökkäykseen kohti Gileadia. Viidennessä osassa, "", esitetään Rolandin takauma, jossa eletään Gileadin lopun aikoja ja siinä Roland käy jäljellä olevien ystäviensä kanssa viimeistä taistelua Farsonin joukkoja vastaan Jerichon kukkuloilla, jonka myötä Rolandista tulee ainoa eloonjäänyt ja sen myötä maailman viimeinen revolverimies. John Farsonin kohtalo jää tuntemattomaksi.


title: John Farson

text: Sarjakuvissa John Farson näytetään lukijoille ensimmäistä kertaa. Hän on pitkä mies, jolla on punainen naamio kasvoillaan. Hänellä on myös käytössä Purppurakuninkaan tunnus, joka kuvastaa punaista silmää. Sarjakuvissa hänellä mainitaan myös olevan Jack Farson niminen veli ja James Farson niminen veljenpoika.


title: John Farson

text: Kuten kirjoissa, myös sarjakuvissa John Farsonin kohtalo jää mysteeriksi lukijoille. Häneen annetaan kumminkin viittauksia, että hän olisi mahdollisesti kuollut jossain Gileadin tuhon paikkeella.


title: John Farson

text:
Hahmo aiheutti välillä sekaannusta lukijoissa, sillä Farsonin uskottiin olevan ihan oma henkilönsä, mutta välillä "Mustassa tornissa" vihjailtiin, että se olisi ollut yksi Randall Flaggin alter egoista, kuten Walter O'Dimn ja Marten Broadcloak. King itse kirjoitti "Callan susiin" tähän tapaan:
Sarjan seitsemäs osa, "", antoi kumminkin ymmärtää, että Flagg olisi eri henkilö kuin John Farson. Tähän kallistuvat myös sarjakuvat, sillä tarinassa "Revolverimiehen alku" Farson ja Walter tapaavat toisensa.


title: Taksvärkkiliike

text: Taksvärkkiliike on nuorison, varsinkin koululaisten, hyväntekeväisyysliike, joka sai alkunsa Ruotsissa vuonna 1961. "Taksvärkki-päivänä" keräykseen osallistuvat koululaiset työskentelevät päivän ajan koulun ulkopuolella ja lahjoittavat työnsä tuoton keräykselle.


title: Taksvärkkiliike

text: Taksvärkkiliike sai alkunsa Ruotsissa vuonna 1961, kun opiskelijat halusivat kunnioittaa lento-onnettomuudessa menehtyneen YK:n pääsihteeri Dag Hammarskjöldin muistoa. Rauhan rakentajana ja maailmanlaajuisen yhteisvastuun puolestapuhujana tunnetun Hammaskjöldin muistoksi perustettiin keräys, ”en dag för Dag” (). Pian Taksvärkki levisi myös muihin Pohjoismaihin. Suomessa nimi otettiin päivätöiden historiasta.


title: Taksvärkkiliike

text: Suomeen keräys ennätti vuonna 1967, jolloin koululais- ja opiskelijajärjestöt keräsivät rahaa Peruun. Ensimmäisen kolmen vuoden aikana keräystä olivat järjestämässä koululaiset ja opiskelijat, sen jälkeen mukaan tulivat järjestöt, muun muassa eri opiskelija-, palkansaaja- ja kirkon nuorisotyön järjestöt.


title: Taksvärkkiliike

text: 1970- ja 1980-luvulla Taksvärkkikeräyksiä järjestettiin muutaman vuoden välein, mutta 1990-luvun puolivälistä lähtien keräys on järjestetty vuosittain ja siitä on tullutkin jokavuotinen perinne suuressa osassa Suomen kouluja.


title: Taksvärkkiliike

text: Taksvärkki ry perustettiin vuonna 1989 jatkamaan Taksvärkkitoimikuntien työtä. Kehitysyhteistyön pitkäjänteisyyden säilyttämiseksi järjestölle perustettiin pysyvä toimisto vakinaisine henkilökuntineen. Tällä hetkellä Taksvärkki ry:ssä työskentelee kuusi palkattua työntekijää.


title: Kvassiakasvit

text: Kvassiakasvit (Simaroubaceae) on kaksisirkkaisten kukkivien kasvien heimo. Heimon lajit ovat lähinnä trooppisen ilmastovyöhykkeen pensaita ja puita.


title: Kvassiakasvit

text: Kaikki kvassiakasvit ovat puuvartisia, pieniä tai keskisuuria puita tai pensaita. Kukat ovat yleensä pieniä, alle senttimetrin halkaisijaltaan ja kasvavat usein suurissa kukinnoissa. Heimon kasvit ovat yksikotisia, kukat ovat lajista riippuen yksi- tai kaksineuvoisia. Kukissa on verho- ja terälehtiä yleensä 4–6, joillain lajeilla tosin 3 tai 8. Hedelmä on tyypiltään lohkohedelmä, sen osat voivat olla luumarjamaisia.


title: Kvassiakasvit

text: Heimon kasvit ovat enimmäkseen trooppisia ja subtrooppisia, joskin jotkut lajit, tunnetuimpana jumaltenpuu, ovat lauhkean vyöhykkeen kasveja. Lajeja tunnetaan kaikilta mantereilta, paitsi Etelämantereelta.


title: Kvassiakasvit

text: Sukuja tunnetaan määritelmästä riippuen 19-22 ja lajeja noin 110.


title: Kvassiakasvit

text: Monia heimon lajeja käytetään koristekasveina. Lisäksi joitakin jumaltenpuita ("Ailanthus") käytetään lääkekasveina.


title: Béla Las-Torres

text: Béla von Las-Torres (20. huhtikuuta 1890 Budapest – 13. lokakuuta 1915 Castelnuovo, Italia) oli unkarilainen uimari ja olympiamitalisti. Hän edusti uransa aikana kahta eri budapestilaisseuraa, BEACia ja MTK:ta.


title: Béla Las-Torres

text: Las-Torres pääsi vuoden 1908 olympialaisissa välieriin saakka 400 metrin vapaauinnissa ja oli mukana maansa hopeaa voittaneessa 4 × 200 metrin viestijoukkueessa. Hän ui viestissä myös Tukholman olympiakisoissa 1912, joissa Unkari putosi alkuerissä. Las-Torres sijoittui Tukholman kisoissa viidenneksi 400 metrin vapaauinnissa ja pääsi 1 500 metrillä finaaliin, jossa hän joutui kuitenkin keskeyttämään.


title: Lev Kulešov

text: Lev Vladimirovitš Kulešov (; 13. tammikuuta 1899 Tambov, Venäjä – 29. maaliskuuta 1970 Moskova, Neuvostoliitto) oli venäläinen elokuvaohjaaja ja -teoreetikko. Häntä pidetään montaasi-käsitteen isänä.


title: Lev Kulešov

text: Kulešov opiskeli taidemaalausta Moskovassa vuosina 1914-1916 ja työskenteli jo viimeisenä opintovuotenaan lavastesuunnittelijana Jevgeni Bauerin alaisuudessa. Samaan aikaan hän alkoi kiinnostua myös leikkauksesta ja julkaisi ensimmäisen teoreettisen artikkelin aiheesta vuonna 1918. Samana vuonna syntyi myös ensimmäinen oma ohjaus "Projekt inženera Praita" (1918), puolituntinen salapoliisitarina.


title: Lev Kulešov

text:
Nuoresta iästään huolimatta Kulešov oli vuonna 1919 perustamassa filmikoulua, jossa hän toimi myös opettajana. Filmipulan vaikeuttamana hänen ensimmäinen varsinainen pitkä elokuva Mr. Westin ihmeelliset seikkailut bolsevikkien maassa ("Neobytšainyje prikljutšenija mistera Vesta v strane bolševikov" 1924) valmistui vasta vuonna 1924. Teoreetikko pääsi viimein kokeilemaan pitkään hiomiaan ajatuksia myös käytännössä, ja tuloksena oli taiteellisesti merkittävä komedia yhdysvaltalaisen patriootin matkasta Moskovaan.
Ura ohjaajana jatkui seuraavina vuosina elokuvilla Kuoleman säde ("Lutš smerti" 1925) ja Lain mukaan ("Po zakonu" 1926), joista jälkimmäinen perustui Jack Londonin novelliin. Porvarillista yhteiskuntaa kritisoinut elokuva ei saanut kuitenkaan kiitosta neuvostohallinnolta, sillä elokuvasta ei löydetty tarpeeksi propagandistista sanomaa, ja Kulešov ajautui tulevina vuosina elokuvantekijänä paitsioon. Vuonna 1933 valmistui Kulešovin ensimmäinen äänielokuva Suuri lohduttaja ("Veliki utešitel" 1933), mutta tämän jälkeen ohjaaja vetäytyi teoreetikoksi ja alan arvostetuksi opettajaksi. Hänen opissaan kävivät muun muassa Vsevolod Pudovkin, Boris Barnet, Sergei Eisenstein ja Sergei Paradžanov.


title: Lev Kulešov

text: Toisen maailmansodan vuosina Kulešov palasi vielä ohjaajaksi ja nousi vuonna 1944 Moskovan elokuvainstituutin johtajaksi. 1960-luvulla ohjaaja-teoreetikon merkitys huomattiin myös lännessä, ja elokuva-alan veteraani oli viimeisinä vuosinaan tuttu vieras monissa elokuvatapahtumissa.


title: Stanley Wagner

text: Ulysses Stanley Wagner (2. maaliskuuta 1908, Pueblo, Yhdysvallat – 11. lokakuuta 2002 Winnipeg) oli kanadalainen jääkiekkoilija ja olympiavoittaja, joka pelasi maalivahtina.


title: Stanley Wagner

text: Wagner syntyi Coloradossa Yhdysvalloissa, jonne hänen perheensä oli mennyt parantaakseen isän tuberkuloosin. Se ei onnistunut, vaan Stanleyn isä kuoli ennen kuin tämä oli täyttänyt vuoden. Wagner opiskeli Manitoban yliopistossa kirjanpitoa, mutta hän jätti koulun kesken ja meni virkailijaksi Fordille, jotta hän voisi ryhtyä pilotiksi.


title: Stanley Wagner

text: Wagner oli voittamassa kultaa Lake Placidin olympialaisissa 1932 varamaalivahtina. Hän pelasi turnauksessa yhden ottelun. Wagner oli ollut voittamassa myös amatöörien Kanadan-mestaruuspokaali Allan Cupin Winnipeg Hockey Clubissa 1931.


title: Stanley Wagner

text: Wagner pääsi olympiavoittonsa jälkeen ilmailualalle ja toimi vuosien ajan lentäjänä sekä johtajana. Hän oli Winnipegin lentoseuran perustajajäseniä ja lähes menehtyi 1930-luvun lopussa, kun hänen sytyttimiä kuljettanut lentokoneensa törmäsi veteen Ontariossa. Wagner toimi Transair-yrityksen varapresidenttinä vuoteen 1975 saakka. Hän kuoli halvaukseen vuonna 2002 ja jätti jälkeensä kahden miljoonan dollarin arvoisen kartanon, josta iso osa lahjoitettiin hyväntekeväisyyteen. Wagnerilla ja hänen vaimollaan ei ollut lapsia.


title: Stanley Wagner

text: Wagner auttoi perustamaan Länsi-Kanadan ilmailumuseota. Manitobassa on Wagnerin kunniaksi nimetty järvi, ja hänet nimettiin Manitoban urheilun kunniagalleriaan 2004. Galleriasta löytyy muun muassa hänen olympiakultamitalinsa.


title: Mikael Simonsen

text: Mikael Simonsen (20. marraskuuta 1882 Løgstør – 29. maaliskuuta 1950 Aarhus) oli tanskalainen soutaja ja olympiamitalisti. Hän edusti seuratasolla kööpenhaminalaista Polyteknisk Roklubia.


title: Mikael Simonsen

text: Simonsen kilpaili Tukholman olympialaisissa 1912 yksiköissä, joissa hän selvisi toiselle kierrokselle, mutta ei lähtenyt matkaan. Hän sousi myös maansa pronssia voittaneessa perämiehellisten nelikkojen joukkueessa.


title: Mikael Simonsen

text: Simonsen voitti yksikkösoudussa Pohjoismaiden-mestaruuden vuosina 1910–1912, 1914 ja 1915.


title: Railo (täsmennyssivu)

text: railo voi tarkoittaa seuraavia asioita:


title: A Real Live Tour

text: A Real Live Tour oli brittiläisen heavy metal-yhtye Iron Maidenin konserttikiertue.


title: A Real Live Tour

text: Kiertue oli viimeinen, jolla yhtyeen laulajana toimi Bruce Dickinson, sillä hän jätti yhtyeen ja siirtyi soolouralle kiertueen päätyttyä. Dickinsonin korvaajaksi hankittiin Blaze Bayley, mutta Dickinson palasi yhtyeeseen vuonna 1999 yhdessä vuonna 1990 yhtyeen jättäneen kitaristi Adrian Smithin kanssa.


title: Kristina Vogel

text: Kristina Vogel (s. 10. marraskuuta 1990 Leninskoje. Kirgisia) on uransa lopettamaan joutunut saksalainen ratapyöräilijä. Hän on kaksinkertainen olympiavoittaja, 11-kertainen maailmanmestari ja nelinkertainen Euroopan-mestari.


title: Kristina Vogel

text: Vogelin ura joutui vaakalaudalle huhtikuussa 2009, kun hän törmäsi pyöräillessään pikkubussiin ja lensi auton tuulilasista läpi. Onnettomuudessa häneltä lähti kuusi hammasta, etenkin kasvoihin tuli syviä haavoja ja yksi selkänikamista murtui kummaltakin puolelta niskaa. Myös poskien ja käsien luita murtui. Tuolloin 18 vuoden ikäinen Vogel joutui olemaan sairaalassa neljän viikon ajan, mistä kaksi vuorokautta hän vietti keinotekoisessa koomassa. Päästyään pois sairaalasta Vogel teki kuntoutusjakson aikana määrätietoista työtä toipuakseen kuntoon. Hän pystyikin osallistumaan Tanskassa pidettyihin ratapyöräilyn maailmanmestaruuskilpailuihin 2010. Niissä Vogel sijoittui viidenneksi henkilökohtaisessa kisassa ja kuudenneksi parisprintissä, jossa hänen parinaan oli Miriam Welte.


title: Kristina Vogel

text: Vogel voitti Melbournessa järjestetyissä ratapyöräilyn maailmanmestaruuskilpailuissa 2012 pronssia keirinissä ja Miriam Welten kanssa MM-kultaa joukkuesprintissä. Samoissa kisoissa Vogel ja Welte tekivät joukkuesprintin maailmanennätyksen ensin karsinnassa ja myöhemmin uudelleen finaalissa. Lontoon olympialaisissa Vogel voitti Welten kanssa joukkuesprintin kultaa kilpailun alun perin voittaneen kiinalaisparin tultua hylätyksi. Rio de Janeiron olympialaisissa hän voitti eräajon kultaa ja joukkuesprintin hopeaa.


title: Kristina Vogel

text: Minskin MM-kilpailuissa 2013 Vogel sai kultaa joukkuesprintissä ja hopeaa eräajossa. Calissa 2014 hän voitti maailmanmestaruuden eräajossa, keirinissä ja joukkuesprintissä. Saint-Quentin-en-Yvelinesin MM-kilpailuissa 2015 hän voitti eräajon maailmanmestaruuden. Lontoon MM-kilpailuissa 2016 hän voitti keirinin maailmanmestaruuden sekä sai pronssia eräajossa ja joukkuesprintissä. Hongkongin MM-kilpailuissa 2017 hän sai kultaa eräajossa ja keirinissä sekä pronssia joukkuesprintissä. Apeldoornissa 2018 hän voitti eräajon ja joukkuesprintin maailmanmestaruudet.


title: Kristina Vogel

text: Vogel voitti Euroopan-mestaruuden eräajossa 2013 ja 2017 sekä keirinissä 2014 ja 2017. EM-hopeaa hän on saavuttanut eräajossa 2010, keirinissä 2013 sekä joukkuesprintissä 2013, 2014, 2015 ja 2017. EM-pronssia hän on saanut joukkuesprintissä 2010 ja 2011 sekä eräajossa 2014 ja 2015.


title: Kristina Vogel

text: Vogel on voittanut myös useita junioreiden maailmanmestaruuksia: 500 metrin aika-ajon, eräajon ja joukkuesprintin 2007 sekä 500 metrin aika-ajon, eräajon ja keirinin 2008. Junioreiden EM-kilpailuissa hän sai kultaa 500 metrin aika-ajossa ja eräajossa sekä pronssia keirinissä 2007.


title: Kristina Vogel

text: Kesäkuussa 2018 Vogel törmäsi harjoituksissa Cottbusin velodromilla miespyöräilijään ja sai selkäydinvamman ja on halvaantunut vyötäröstään alaspäin.


title: Huppukukkakasvit

text: Huppukukkakasvit ("Lecythidaceae") on kaksisirkkaisten kukkivien kasvien heimo. Heimoon kuuluu noin 25 sukua niiden määritelmistä riippuen, ja noin 300 lajia. Huppukukkakasvit ovat trooppisten alueiden puita, pensaita ja liaaneja.


title: Huppukukkakasvit

text: Huppukukkakasvit ovat puuvartisia kasveja, usein puita, joskus pensaita tai liaaneja. Heimon lajien lehdet ovat yksinkertaiset, ehyet tai hammaslaitaiset. Kukat ovat kaksineuvoisia, ja niissä on 3–4 verholehteä sekä 4–5 terälehteä. Kukinnot ovat rakenteeltaan joko terttuja tai tähkiä. Hedelmä on rakenteeltaan marja tai kota.


title: Huppukukkakasvit

text: Heimon lajeja tavataan lähes kaikkialla trooppisella vyöhykkeellä, sekä joillain subtrooppisilla alueilla. Suurin lajirunsaus on trooppisessa Etelä-Amerikassa ja Länsi-Afrikassa.


title: Huppukukkakasvit

text: Huppukukkakasveja tunnetaan 340 lajia 25 suvusta, jotka jakautuvat viideksi alaheimoksi.


title: Huppukukkakasvit

text: Alaheimossa on kaksi sukua ja 11 lajia trooppisessa Länsi-Afrikassa. Lehtiasento on kaksirivinen, lehdet sahalaitaisia ja toisinaan korvakkeellisia. Teriö on yhdislehtinen, ja kymmenen hedettä on kasvanut siihen kiinni; hedeparit vuorottelevat joutoheteiden kanssa, joita on kaksi kiehkuraa. Sikiäimen pinnalla on vartaloton luotti. Hedelmä on yksi- tai useampisiemeninen luumarja.


title: Huppukukkakasvit

text: Sukuja kuusi, lajeja 21 Afrikassa ja Pohjois-Brasiliassa. Lehtiasento on kaksirivinen, ja lehdet ovat pienikorvakkeiset. Kukkaperät ovat nivelikkäät. Verhiö on yhdislehtinen, ja terälehdet voivat olla paksuja ja tyvestä yhteen kasvaneita. Heteitä on paljon, ja ne kiinnittyvät teriöön. Sikiäin on kehänpäällinen tai puoleksi -alainen, ja siinä on suhteellisen pitkä ja hoikka vartalo. Hedelmä on selkäluomainen kota tai avautumaton, usein yksisiemeninen.


title: Huppukukkakasvit

text: Alaheimo käsittää kymmenen sukua ja 215 lajia, jotka kaikki kasvavat trooppisessa Amerikassa. Lehtiasento on kaksirivinen tai kierteinen (vuorottainen). Heteenpalhot ovat vetääntyneet kokoon kärjestään. Kukassa voi olla mesiäinen. Hedelmä on kannellinen, harvoin avautumaton, ja siemenessä on toisinaan turvonnut kannatin tai vaippa. Runsaslajisimmat suvut ovat "Eschweilera" (noin sata lajia) ja "Gustavia" (40 lajia).


title: Huppukukkakasvit

text: Alaheimossa on kuusi sukua ja 88 lajia, joista peräti 70 kuuluu leikkopähkinöiden sukuun ("Barringtonia"). Alaheimo on levinneisyydeltään paleotrooppinen. Lehtiasento on kierteinen, ja korvakkeiden asemassa on rauhaset. Kukassa on rengasmainen mesiäiskehrä ja pitkä vartalo. Hedelmä on tavallisesti yksisiemeninen, avautumaton.


title: Huppukukkakasvit

text: Alaheimon ainoa suku (Foetidia) käsittää 18 lajia, jotka kasvavat Tansaniassa, Madagaskarissa, Komoreilla, Mauritiuksella ja Reunionilla. Kukassa on puutuva verhiö, ei ollenkaan teriötä, erilliset heteet, huomaamaton mesiäinen ja kolme- tai neliosainen vartalo.


title: Kollaa-museo

text: Kollaa-museo on Talvisodan Kollaan taisteluun liittyvä museo Rautjärven Miettilässä.


title: Kollaa-museo

text: Kollaa-museo sijaitsee Rautjärven Miettilän historiallisella reservikasarmialueella, sairastupana toimineessa rakennuksessa. Museo aloitti toimintansa vuonna 1983 ja on pääosin auki vain heinäkuussa, muuten sopimuksen mukaan. Toiminnasta vastaa Kollaa-toimikunta. Etelästä eli Immolan suunnasta alueelle pääsee Niskapietilän museotietä, lännestä ja pohjoisesta sinne tulee valtatie 6:lta erkaneva Miettiläntie.


title: Kollaa-museo

text: Museorakennus on kaksikerroksinen, alakerran näyttelytilassa on mm. pienoismalli Miettilän kasarmialueesta, tietoja Miettilässä vaikuttaneista tai siellä syntyneistä henkilöistä, kuten oopperalaulajatar Lea Piltistä, rajaseudun elämästä ja kouluoloista sekä sisustettuna sota-ajan asunto esineistöineen. Museon yläkerrassa on Kollaan taisteluun liittyvää tietoa ja aineistoa, kuten valokuvat, kirjallisuus, luettelot taistelujoukoista ja tilannekartat niiden toiminnasta. Talvisodan sotilaan varusteiden ohella esillä on mm. rautjärveläiselle tarkka-ampuja Simo Häyhälle kuuluneita esineitä.


title: Kollaa-museo

text: Museon edessä on kaksi kevyttä kanuunaa mallia 76RK/27, lavetit no. 6559/v. 1941 ja no. 6639/v. 1941.


title: Walden Martin

text: Walden Charles Martin (28. syyskuuta 1891 Grayville, Illinois – marraskuu 1966 Zephyrhills, Florida) oli yhdysvaltalainen pyöräilijä ja olympiamitalisti. Hänen seuransa oli St. Louis Cycling Club.


title: Walden Martin

text: Martin sijoittui Yhdysvaltain olympiakarsinnoissa toiseksi ennen Tukholman kisoja 1912 ja pääsi joukkueeseen mukaan. Hän oli olympialaisissa maantieajon 17. ja oli voittamassa pronssia joukkuekilpailusta. Martin menetti toisen jalkansa pyöräilyonnettomuudessa St. Louis Coliseum -areenalla, ja samassa onnettomuudessa toinen pyöräilijä Frederick Windt menehtyi. Martin jatkoi vielä sen jälkeen kilpailemista puujalan kanssa.


title: Eikoseenihappo

text: Eikoseenihappo on kertatyydyttymätön rasvahappo, jonka kemiallinen kaava on CHO, moolimassa 310,51 g/mol, tiheys 0,883 g/ml, leimahduspiste 110 °C ja CAS-numero 5561-99-9. Yhdistettä on löydetty kasviöljyistä.


title: Eikoseenihappo

text: Eikoseenihappoa esiintyy ainakin maapähkinässä ("Arachis hypogaea") ja isoköynnöskrassin siemenissä sekä semiokemikaalina jättiläissaukon ("Pteronura brasiliensis") feromonina.


title: Eikoseenihappo

text: Eikoseenihappoa lähinnä muistuttava yhdiste on paulliinihappo, joka on omega-7-rasvahappo.


title: Registratuura

text: Registratuura on historiassa aiemmin esiintynyt moniulotteinen käsite. Sana esiintyy myös kirjojen kansissa esimerkiksi Kuningas Juhanin III Registratuura vuodelta 1520. Näihin kirjoihin on koottu hallinnon kirjaukset eri vuosilta. Sanat pohjautuvat latinankielisiin nimiin regis = kuningas ja ratur = tulla esiin. Sanan voisi kääntää myös, kuninkaan tunnustukset. Sana esiintyy usein suku- tai historiantutkimuksessa, jos jonkun henkilön tiedot on kirjattu registratuuraan. Sillä tarkoitettiin myös kirjaamoa, joka on asiakirjahallintoa hoitava yksikkö. Joissain asiayhteyksissä sanalla tarkoitetaan myös kirjaus- eli arkistointitapaa. Asiakirjatallennuksessa on kehitetty aikojen saatossa loogisia kirjaustapoja tallentaa hallintoon liittyviä tietoja. Kehityksen taustalla on ollut hallinnon erkaantuminen vallanpitäjistä sekä tiedon määrän kasvu. Nykyterminä sana tarkoittaa arkistointia, arkistolaitosta tai niiden vuosijulkaisuja.


title: Registratuura

text: Vanhimmat tunnetut kirjaustavat on löydetty mesopotamialaisista savitauluista nuolenpääkirjoituksineen 2600-luvulta eaa. Kreikassa puiset ja paperiset sopimukset ja omistusasiakirjat tuli luovuttaa neuvoston arkistoon. Tärkeimmät asiakirjat kopioitiin lisäksi kiveen. Antiikin Roomassa virkamiehet sekä kauppiaat säilyttivät kivi- sekä myöhemmin papyrusasiakirjoja kotonaan. Tämän vuoksi asiakirjat tuhoutuivat helposti. Virkakauden jälkeen tiedot tallennettiin Aerariumiin eli keskuskirjaamoon. Tiedot kirjattiin juoksevalla numeroinnilla.


title: Registratuura

text: Keskiajalla asiakirjahallintoa hoiti päänsääntöisesti kirkko. Tuolloin asiakirjoja olivat ns. sinettiasiakirjat eli urkundit. Ne koostuivat etupäässä hallitsijoiden myöntämistä privilegioista ja lahjoituksista sekä tuomioistuinten päätöksistä. Myöhäiskeskiajan asiakirjoihin kuuluivat erilaiset rekisterit, kopiokirjat, kirjeet ja tiliasiakirjat. 1200-luvulle tultaessa Italiassa vakiintui asiakirjajulkisuuden periaate, mikä edellytti tehokkaampaa asiakirjojen käsittelyä.


title: Registratuura

text: Arkistonmuodostus kehittyi ja eriytyi 1500- ja 1600-luvulla mm. Espanjassa sekä Saksassa. Arkistointiin otettiin käyttöön erilaisia menetelmiä.


title: Registratuura

text: Ruotsissa alettiin kehittää 1600-luvun alkupuolen hallinnonuudistuksessa arkistointia. Järjestelmä tuli Suomeen ensimmäisenä vuonna 1635 maaherroille lähetetyssä ohjeessa asiakirjojen rekisteröinnistä ja arkistoinnista. Ohjeessa saapuneet ja lähteneet asiat ja asiakirjat kirjattiin diaariin, jotka oli pidettävä erillään toisistaan. Asiakirjat jaettiin kuuteen hallinnonalakohtaiseen ryhmään eli registratuuraan. Arkistointia varten lääninhallituksessa oli kuusi kaappia, yksi kutakin registratuuraa varten, jotka jakaantuivat useampiin laatikoihin. Menneen vuoden kertyneestä aineistoista julkaistiin kirjasarja, jota painettiin eri tahojen saataville. Laitos keräsi myös Ruotsin historian aikana syntyneet aineistot registratuura kirjasarjoiksi. Näin tallennettiin myös tärkeät historian tiedot varmuus kopioiksi.


title: Registratuura

text: Myöhemmin registratuura sana poistui suomen kielestä. ja tilalle tulivat modernimmat sanat. Järjestelmä on edelleen käytössä nyky-yhteiskunnassa, joskin kehittyneemmässä muodossa.


title: Tabelbala

text: Tabelbala () on keidas sekä Bécharin maakuntaan kuuluva piirikunta (daïra) Bécharin ja Tindoufin välillä Algerian lounaisosassa. Siellä on 5 100 asukasta (vuonna 2008).


title: Tabelbala

text: Vuorten ja Erg Er Raouin hiekka-aavikon välissä sijaitsevalla keitaalla on neljä asutusta. Hallinnollinen ja taloudellinen keskus on ranskalaisten siirtomaaisäntien rakentaman linnoituksen ympärille muodostunut Haï El Wasat. Sen vieressä sijaitsee kolme vanhaa kylää eli "ksaria": Cheraïa, Zaouia Sidi Zekri ja Makhlouf. Asukkaista noin puolet puhuu songhaikielten pohjoisryhmään kuuluvaa korandjea. Lopuista suurin osa on 1900-luvulla saapuneiden muuttajien jälkeläisiä.


title: Tabelbala

text: Tabelbalasta johtaa noin 70 kilometrin pituinen päällystetty maantie Bécharin ja Tindoufin väliselle valtatielle. Keitaalla harjoitetaan keinokasteluun perustuvaa maanviljelyä. 1800-luvulle saakka se toimi Marokon eteläosan Sijilmasan ja Sahelin alueen Timbuktun välisen karavaanireitin pysähdyspaikkana.


title: Korandjen kieli

text: Korandjen kieli on Algeriassa Tabelbalan keitaalla puhuttava songhaikieli. Sen puhujia arvioidaan olevan noin 3 000 henkeä.


title: Korandjen kieli

text: Korandje kuuluu songhaikielten pohjoisryhmään. Se on myös maantieteellisesti pohjoisin songhaikieli. Kielen rakenne on tyypillinen songhaikielille, mutta sanasto on suurelta osin lainattu berberikielistä ja arabiasta.


title: The Stereo Love Show

text: The Stereo Love Show on Edward Mayan esikoisalbumi vuodelta 2011. Albumi sisältää vuonna 2009 julkaistun megahitin "Stereo Love".


title: The Stereo Love Show

text: Singlet "Stereo Love" (2009), "This Is My Life" (2010) ja "Desert Rain" (2011) ovat kaikki nousseet suosioon Euroopan ja Amerikan Dance Charts -listoilla.


title: Jääkiekko talviolympialaisissa 2006 – miesten karsinnat

text: Jääkiekon miesten olympiakarsinnat vuoden 2006 Torinon turnaukseen aloitettiin marraskuussa 2004. Rankingin kahdeksan parasta joukkuetta ja isäntämaa pääsivät olympiaturnaukseen ilman karsintaa. Karsintojen kautta turnaukseen valittiin Sveitsi, Latvia ja Kazakstan. Karsinnat järjestettiin kahdessa vaiheessa. Karsintojen ensimmäiseen vaiheeseen osallistui 12 joukkuetta, jotka jaettiin kolmeen lohkoon. Joukkueet olivat 2004 MM-kilpailujen jälkeen Kansainvälisen jääkiekkoliiton maailmanrankingin sijoilla 18–30 olleet joukkueet. Rankingin 25. maa, Yhdistynyt kuningaskunta kuitenkin luopui karsintapaikasta eikä 31. maa, Etelä-Korea halunnut osallistua, joten 32. maa, Bulgaria pääsi mukaan karsintoihin. Karsintalohkojen voittajat selvisivät toiseen vaiheeseen, jossa oli mukana näiden kolmen maan lisäksi maailmanrankingin sijoilla 9–17 olleet maat. Toiseen vaiheeseen osallistuneet joukkueet jaettiin kolmeen lohkoon, jotka pelasivat yksinkertaisen sarjan. Lohkovoittajat selvisivät olympiaturnaukseen.


text: Esikarsinnan lohkovoittajat pääsivät loppukarsintaan.


text: Lohko D pelattiin Briançonissa, Ranskassa ja Ranska voitti lohkon ja eteni karsintojen lopputurnaukseen.


text: Ottelut


text: Lohko E pelattiin Nowy Targissa, Puolassa ja turnauksen voitti Puola.


text: Lohko F pelattiin Stavangerissa, Norjassa ja turnauksen voitti Norja.


text:
Karsinnan lopputurnaus lohkojen voittajat pääsivät olympiaturnaukseen.
Lohko A pelattiin Klotenissa, Sveitsissä ja Sveitsi voitti turnauksen.


text: Lohko B pelattiin Riiassa, Latviassa ja turnauksen voitti Latvia.


text: Lohko C pelattiin Klagenfurtissa, Itävallassa ja turnauksen voitti Kazakstan.


text: Sijoituksilla on merkitystä IIHF:n maailmanrankingiin 2006.


title: Lucjan Żeligowski

text: Lucjan Żeligowski (7. lokakuuta 1865 – 9. heinäkuuta 1947) oli puolalainen kenraali, joka otti osaa muun muassa ensimmäiseen maailmansotaan ja Puolan–Neuvosto-Venäjän sotaan. Hänet tunnetaan myös lyhytikäisen Keski-Liettuan tasavallan johtajana.


title: Lucjan Żeligowski

text: Lucjan Żeligowski syntyi vuonna 1865 Oszmianassa. Hänen isänsä oli tammikuun kansannousun veteraani. Lucjan liittyi kuitenkin itse Venäjän armeijaan vuonna 1885 ja valmistui upseerikoulusta Riiasta vuonna 1888. Hän otti osaa Venäjän–Japanin sotaan ja ensimmäiseen maailmansotaan sen alettua vuonna 1914. Hän palasi Puolaan vuonna 1919 ja komensi armeijakuntaa Minskin alueella vuodesta 1920. Saman vuoden lokakuussa hän järjesti komentamansa divisioonan kapinan, valtasi Liettualle kuuluneen Vilnan alueen ja julisti sen itsenäiseksi Keski-Liettuan tasavallaksi. Kapinasta oli sovittu aiemmin Józef Piłsudskin kanssa, vaikkakin hän ei virallisesti ollut tekemisissä kapinan kanssa. Tasavalta liitettiin vuonna 1922 kansanäänestyksen jälkeen Puolaan.


title: Lucjan Żeligowski

text: Vuodesta 1921 vuoteen 1925 Żeligowski toimi Puolan armeijan tarkastajana. Hän oli ylennyt vuonna 1923 kenraaliluutnantiksi ja toimi puolustusministerinä Aleksander Skrzyńskin hallituksessa marraskuusta 1925 toukokuuhun 1926. Virassaan hän nosti Piłsudskille uskollisia henkilöitä tärkeisiin virkoihin, minkä takia hän osasi varautua Piłsudskin vuoden 1926 vallankaappaukseen. Skrzyńskin hallituksen kaaduttua Żeligowski jatkoi taas armeijan tarkastajana ja vallankaappauksen jälkeen hän johti armeijan puhdistustoimia. Hän jäi eläkkeelle vuonna 1927.


title: Lucjan Żeligowski

text: Żeligowski palasi kuitenkin politiikkaan vuonna 1935 ja nousi kansanedustajaksi. Hän johti parlamentin asevoimien komiteaa joulukuuhun 1937, jolloin hän erosi jouduttuaan erimielisyyksiin Edward Rydz-Śmigłyn kanssa. Saksan hyökättyä Puolaan syyskuussa 1939 Żeligowskin onnistui paeta länteen, ja hän liittyi Lontoossa toimineen pakolaishallituksen toimintaan. Sodan jälkeen hän asettui asumaan Lontooseen. Hänen kuoltuaan vuonna 1947 hänen ruumiinsa kuljetettiin haudattavaksi Puolaan.


title: Nate Thompson

text: Nate Thompson (s. 5. lokakuuta 1984 Anchorage, Alaska, Yhdysvallat) on NHL-joukkue Los Angeles Kingsin keskushyökkääjä. Thompson oli mukana Yhdysvaltain MM-kisajoukkeessa 2012. Thompsonin vahvuus on ehdottomasti alivoimapeli, joka on NHL-tasollakin huippuluokkaa.


title: Nate Thompson

text: Thompson varattiin NHL:ään Boston Bruinsiin kuudennella kierroksella 183. pelaajana . Thompson pelasi WHL-joukkue Seattle Thunderbirdsissä ja teki ammattilaisdebyyttinsä Providence Bruinsissa pudotuspeleissä kaudella 2004–2005.


title: Nate Thompson

text: Thompson siirtyi Bostoniin 20. heinäkuuta 2005 tulokassopimuksella ja teki NHL-debyyttinsä joukkueessa kaudella 2006–2007 pelaten neljässä ottelussa.


title: Nate Thompson

text: Vain vähän ennen kauden 2008–2009 alkua Thompson poimittiin New York Islandersiin NHL:n siirtolistalta. Hän teki ensimmäisen NHL-maalinsa ohittaessaan New York Rangersin maalivahti Henrik Lundqvistin 4. marraskuuta 2008.


title: Nate Thompson

text: Tehtyään Islandersissa kaudella 2009–2010 kuusi pistettä 39 pelissä, Tampa Bay Lightning poimi Thompsonin jälleen siirtolistalta 21. tammikuuta 2010. 10. heinäkuuta 2010 Thompson ja Tampa Bay solmivat vuoden mittaisen jatkosopimuksen. Thompson pelasi Tampa Bayssa 32 ottelua samalla kaudella, jolla joukkueeseen siirtyi. Hän teki niissä yhden maalin ja syötti neljä. Thompson kunnostautui Tampa Baytssa aloitusympyrässä, kun voitti 219 385 (56,9 prosenttia) aloituksesta. Kaudella Thompson teki uransa parhaat pisteet 10+15.


title: Nate Thompson

text: 31. tammikuuta 2011 Tampa Bay ilmoitti allekirjoittaneensa Thompsonin kanssa kahden vuoden jatkosopimuksen. Thompson oli pelannut 51 pelissä, joissa oli tehnyt seitsemän maalia ja kymmenen syöttöä. Hän voitti jälleen 55,8 prosenttia aloituksistaan. Thompson sijoittui NHL:n hyökkääjien seitsemänneksi blokatuissa laukauksissa. Hän oli myös joukkueensa neljäs kiekonriistoissa.


title: Nate Thompson

text: Työsulkukaudella 2012–2013 Thompson pelasi kotikaupungissaan ECHL-joukkue Alaska Acesissa. Hän palasi työsulun loputtua Tampa Bayhyn.


title: Nate Thompson

text: 3. maaliskuuta 2013 Thompson ja Tampa Bay solmivat neljän vuoden jatkosopimuksen. Thompson oli pelannut samalla kaudella joukkueessa 30 ottelua, joissa teki kuusi maalia ja kymmenen syöttöä. Thompson oli joukkueen toiseksi eniten taklauksia saanut pelaaja 58 taklauksellaan.


title: Nate Thompson

text: 29. heinäkuuta 2014 Thompson kaupattiin Tampa Baysta Anaheim Ducksiin vaihdossa kahteen varausvuoroon .


title: Oscar (jalkapalloilija)

text: Oscar dos Santos Emboaba Júnior, joka tunnetaan paremmin nimellä Oscar (s. 9. syyskuuta 1991 Americana, São Paulon osavaltio, Brasilia) on brasilialainen jalkapalloilija, pelipaikaltaan hyökkäävä keskikenttäpelaaja. Hän edustaa kiinalaisjoukkue Shanghai SIPG:tä.


title: Oscar (jalkapalloilija)

text: Oscar käyttää Adidaksen "Predator LZ"-jalkapallokenkiä.


title: Oscar (jalkapalloilija)

text: Oscar syntyi Americanassa, jossa aloitti jalkapalloilun União Barbarensen junioriakatemiassa. Hän vakuutti jo varhaisella iällä kykyjenetsijät ja liittyi suurseura São Paulo FC:hen 13-vuotiaana vuonna 2004. Hän teki ammattilaisdebyyttinsä vuonna 2008 ja pelasi seuraavana vuonna 11 ottelua edustusjoukkueessa vain 17-vuotiaana.


title: Oscar (jalkapalloilija)

text: Oscar siirtyi Kiinaa edeltävään seuraansa Chelseaan brasilialaisesta Internacionalista, jossa hän löi itsensä läpi. Chelseassa hän pelasi vuosina 2012–2016 tehden 203:ssa ottelussaan 38 maalia.


title: Oscar (jalkapalloilija)

text: Oscar meni naimisiin lapsuuden tuttunsa Ludmilan kanssa joulukuussa vuonna 2011. Parilla on yksi tytär, Jùlia, joka syntyi 5. heinäkuuta 2014. Oscarilla on kaksi siskoa, Danielle ja Gabrielle. Oscar on katolilainen ja rukoilee aina ennen ottelua rentoutuakseen ja saadakseen itsevarmuutta pelaamiseen.


title: Sutenööriskeidaa

text: Sutenööriskeidaa on K.V.N & Lobo:n 25. kesäkuuta 2012 julkaistu tuottajakasetti-EP. Kasetilla vierailee muun muassa Jodarok, Notkea Rotta sekä SMC Lähiörotat. Julkaisijana toimii Freaky Beats Productions ja se julkaistiin vain c-kasettina sisältäen MP3-latauskoodin.


title: Sutenööriskeidaa

text: A-puoli:


title: Sutenööriskeidaa

text: B-puoli:


title: Haloo!-lehti

text: Haloo!-lehti on suomalainen pornolehti, useasti vuodessa ilmestyvä DVD-liitteineen aikakauslehti. Se on erikoistunut nuorempiin naishenkilöihin. Lehden pääpaino on kotimaisissa malleissa.


title: Pullosta helvettiin

text: Pullosta helvettiin on Jope Ruonansuun esittämä vuonna 1996 julkaistu musiikkikappale. Hän on itse tehnyt kappaleeseen sävellyksen ja sanoituksen. Kappale julkaistiin Ruonansuun vuonna 1996 ilmestyneellä studioalbumilla "Piinapenkki".


title: Pullosta helvettiin

text: Kappale kertoo Ruonansuusta itsestään ajalta, jolloin hänellä oli alkoholiongelma.


title: Pullosta helvettiin

text: 1980-luvun puolivälistä vuoteen 1995 Ruonansuu käytti alkoholia päivittäin. Pitkään jatkuneen alkoholin käytön seuraukset alkoivat näkyä kesällä 1995, kun Ruonansuu sairastui haimatulehdukseen. Tämän seurauksena hänen täytyi alkaa muuttamaan elämäntapojaan, ja varsinkin lopettaa alkoholin käyttö.


title: Pullosta helvettiin

text: Sairaalahoidon jälkeen Ruonansuu jatkoi keikkailuaan ilman alkoholia. Alkuaikoina se ei ollut helppoa, ja tämän seurauksena alkoholin korvikkeeksi hän rupesi kokeilemaan kannabista. Hän oli jo aiemmin kokeillut kannabista varusmiespalveluksen aikaan. Ruonansuu kertoo, että käytöt olivat vain kokeiluita, ja tajusi "etteivät ole minun juttu".


title: Pullosta helvettiin

text: Kappaleen sanoissa Ruonansuu kertoo kokemuksistaan, mitä hänen alkoholiongelmansa toi tullessaan. Alkoholin käyttö toi muun muassa ongelmia ihmissuhteisiin. Alkoholiongelman seurauksena kuolema on lähellä, mutta Pyhä Pietari antaa hänelle vielä mahdollisuuden elää.


title: Moreno Moser

text: Moreno Moser (s. 25. joulukuuta 1990 Trento) on italialainen maantiepyöräilijä. Hän aloitti ammattilaisuransa Liquigas-Cannondale-joukkueessa 2012. Hän voitti ensimmäisenä ammattilaisvuonnaan muun muassa Rund um den Finanzplatz Eschborn–Frankfurt-klassikon sekä saavutti ensimmäisen World Tour -tason voittonsa Puolan ympäriajon ensimmäisellä etapilla. Hän voitti myös kuudennen etapin sekä kokonaiskilpailun viiden sekunnin erolla Michał Kwiatkowskiin.


title: Moreno Moser

text: Moser jatkoi 2013–2014 samassa italialaistallissa, uudelta nimeltään Cannondale Pro Cycling Team. Hän voitti maaliskuussa 2013 Strade Bianche -kilpailun. Kausilla 2015–2016 hän edusti yhdysvaltalaisjoukkuetta Cannondale Pro Cycling Teamia. Vuosina 2017–2018 hän ajoi Astana Teamissa ja vuodesta 2019 Nippo Fantini Faizanèssa..


title: Moreno Moser

text: Moreno Moserin sukuun kuuluu useita pyöräilijöitä: hänen isänsä on Diego Moser, setänsä Aldo ja Francesco Moser, veljensä Leonardo Moser ja serkkunsa Ignazio Moser.


title: Moreno Moser

text: Lähteet: Cyclingbase, Cycling Archives, Pro Cycling Stats


title: Pays de Caux

text: Pays de Caux on alue Seine-Maritimen departementissa Ylä-Normandian hallintoalueella Ranskassa. Tämä ylänköalue Seinen pohjoispuolella ulottuu Englannin kanaalin rannikolle. Alueen rannikko tunnetaan nimellä Alabasterirannikko ("Côte d'Albâtre").


title: Pays de Caux

text: Alueen tärkeimmät kunnat ovat Le Havre, Dieppe, Fécamp, Yvetot ja Étretat.


Ensimmäinen Jassyn–Kišinjovin offensiivi oli Saksan ja Romanian sekä Neuvostoliiton välinen 8. lokakuuta – 6. kesäkuuta 1944 käyty taistelu toisessa maailmansodassa.


title: Ensimmäinen Jassyn–Kišinjovin offensiivi

text: Huhtikuussa 1944 Neuvostoliitto käynnisti Jassyn–Kišinjovin offensiivin, jossa tarkoituksena oli valloittaa Pohjois-Romania sekä Iașin (Jassy) ja Chișinăun (Kišinjov) kaupungit. Saksalais-romanialaiset joukot kuitenkin onnistuivat saavuttamaan torjuntavoiton kesäkuussa 1944 Târgu Frumosissa ja uudestaan toukokuussa 1944. Etelän armeijaryhmän alueella puna-armeija aloitti 17. heinäkuuta Lvovin–Sandomierzin offensiivin, joka pakotti saksalaiset perääntymään Länsi-Ukrainasta ja vetäytyminen jatkui Romaniaan, jossa oli elokuussa akselivaltoja tukenut hallitus syrjäytetty.


text: Elokuussa Neuvostoliitto aloitti toisen Jassyn–Kišinjovin offensiivin ja löi saksalais-romanialaiset joukot yhdeksässä päivässä.


title: Toinen Jassyn–Kišinjovin offensiivi

text: Toinen Jassyn–Kišinjovin offensiivi oli Neuvostoliiton sekä Saksan ja Romanian välinen 20.–29. elokuuta 1944 käyty taistelu toisessa maailmansodassa.


title: Toinen Jassyn–Kišinjovin offensiivi

text: Huhti–kesäkuussa 1944 ensimmäinen Jassyn–Kišinjovin offensiivi oli päättynyt saksalais-romanialaisten joukkojen torjuntavoittoon.


title: Toinen Jassyn–Kišinjovin offensiivi

text: Neuvostoliitto aloitti 20. elokuuta 1944 toisen Jassyn–Kišinjovin offensiivin ja vain yhdeksässä päivässä onnistui lyömään saksalais-romanialaiset joukot valloittaen Târgu Frumosin, Iaşin (Jassy) ja Chişinăun (Kišinjov) kaupungit.


title: Toinen Jassyn–Kišinjovin offensiivi

text: Puna-armeija miehitti Bukarestin 31. elokuuta ja 12. syyskuuta Moskovassa solmittiin Neuvostoliiton ja Romanian uuden hallituksen välillä välirauhansopimus, jonka mukaan romanialaisten tuli osallistua vähintään 12 divisioonan voimin sotaan Saksaa ja Unkaria vastaan Neuvostoliiton päämajan alaisuudessa. Romanian menettäminen sai aikaan nopeasti koko Balkanin alueen saksalaismiehityksen päättymisen. Romanialais-neuvostoliittolaiset joukot valtasivat Păulişin kaupungin 19. syyskuuta mennessä ja Turdan kaupungin 8. lokakuuta mennessä. Lopullisesti saksalaiset ja unkarilaiset joukot oli ajettu pois Romaniasta 31. joulukuuta mennessä.


title: IPU (lehti)

text: IPU on Itsenäisyyspuolueen vuodesta 1997 alkaen ilmestynyt äänenkannattaja, joka tunnettiin vuosina 1997–2010 nimellä "Vapaa Suomi".


title: Hande Yener

text: Hande Yener (s. 12. tammikuuta 1973 Istanbul, Turkki) on turkkilainen pop- ja elektrolaulaja.


title: Bitsch

text: Bitsch voi tarkoittaa seuraavia:


title: Butcher

text: Butcher voi tarkoittaa seuraavia:


title: Italian Grand Prix 2012

text: Italian Grand Prix 2012 (virallisesti Formula 1 Gran Premio Santander d'Italia 2012) oli Formula 1 -kauden 2012 13. osakilpailu, joka ajettiin 9. syyskuuta Monzan moottoriradalla Italiassa.


title: Italian Grand Prix 2012

text: Kilpailun voitti paalulta lähtenyt McLarenin Lewis Hamilton. Toiseksi sijoittui upean nousun tehnyt Sergio Pérez, joka jäi vain 4,3 sekunnin päähän Hamiltonista. Fernando Alonso oli kolmas. Kimi Räikkönen oli viides ja Heikki Kovalainen 14.


title: Italian Grand Prix 2012

text: Williamsin kolmoskuljettaja Valtteri Bottas ajoi perjantain ensimmäisissä vapaissa harjoituksissa Bruno Sennan tilalla. Force Indian Jules Bianchi ajoi Paul di Restan tilalla. Ma Qinghua teki historiaa ajamalla ensimmäisenä kiinalaisena virallisessa F1-kisaviikonloppuosiossa. Qinghua ajoi harjoituksissa Narain Karthikeyanin tilalla.Kymmenen kärki Italian osakilpailun jälkeen.


title: Singaporen Grand Prix 2012

text: Singaporen Grand Prix 2012 (virallisesti 2012 Formula 1 SingTel Singapore Grand Prix) oli Formula 1 -kauden 2012 14. osakilpailu, joka ajettiin 23. syyskuuta Singaporen katuradalla Singaporessa.Ennen kilpailua järjestettiin minuutin hiljainen hetki menehtyneen Sid Watkinsin muistoksi.


title: Singaporen Grand Prix 2012

text: Lewis Hamiltonin otti suvereenin johdon paalupaikalta ja johti kisaa kunnes 23. kierroksella hänen autoonsa tuli vaihdelaatikkovika ja veto katosi. Keskeytys oli Hamiltonille kova kolaus MM-taistoa ajatellen. Kisassa nähtiin turva-auto kahdesti, ensin HRT-kuski Narain Karthikeyanin vuoksi kierroksella 32, kun hän törmäsi seinään. Auto ei kärsinyt suurempia ulkoisia vahinkoja, mutta jäi silti pahaan paikkaan kapealla radalla. Seuraavan kerran turva-auto tuli radalle pian edellisen jälkeen kierroksella 39, kun Michael Schumacher törmäsi rajusti Toro Rosso -kuski Jean-Eric Vergnen perään. Molemmat ajautuivat radan ulkopuolelle turva-alueelle, mutta romua jäi huomattavasti radalle. Schumacherille tuomittiin omasta virheestään tilanteessa kymmenen lähtöruudun rangaistus seuraavaan osakilpailuun.


title: Singaporen Grand Prix 2012

text: Kilpailun voitti lopulta Sebastian Vettel toistamiseen kauden aikana. Jenson Button oli toinen ja Fernando Alonso kolmas. Timo Glock otti yllättäen keskeytysten ja taktisten onnistumisien siivittämänä kilpailusta 12. sijan ja nosti Marussia-tallinsa valmistajien sarjan kymmenennelle tilalle ennen Caterhamia ja HRT:tä. Kimi Räikkönen oli kuudes tallitoveri Romain Grosjeanin päästettyä hänet edelleen, jotta Kimi saisi lisäpisteitä kuljettajien MM-taistoon. Heikki Kovalainen oli 15.


title: Korean Grand Prix 2012

text: Korean Grand Prix 2012 (virallisesti 2012 Formula 1 Korean Grand Prix) oli Formula 1 -kauden 2012 16. osakilpailu, joka ajettiin 14. lokakuuta Korean International Circuitin moottoriradalla Yeongamissa Etelä-Koreassa.


title: Korean Grand Prix 2012

text: Williamsin kolmoskuljettaja Valtteri Bottas ajoi perjantain ensimmäisissä vapaissa harjoituksissa Bruno Sennan tilalla. Force Indian Jules Bianchi ajoi Nico Hülkenbergin tilalla, Caterhamin Giedo van der Garde ajoi Vitali Petrovin tilalla ja HRT:n Dani Clos ajoi Narain Karthikeyanin tilalla.Kilpailun voitti Sebastian Vettel, jolle voitto oli kauden neljäs. Mark Webber menetti paalupaikan ensimmäisessä mutkassa tallitoverilleen Vettelille, joka lähti toisesta ruudusta. Ensimmäisellä kierroksella Kamui Kobayashi osui Jenson Buttonin renkaaseen sillä seurauksella, että ripustukset pettivät. Tilanteen jälkeen Button haukkui tiimiradiossa Kobayashia idiootiksi. Tuomaristo tuomitsi Kobayashille läpiajorangaistuksen. Vettel dominoi kisan loppuun saakka kärjessä ajaen ensimmäisestä kierroksesta asti kilpailun kärjessä. Lopussa ainoastaan jännitystä lisäsi, kestävätkö Vettelin renkaat, sillä ne olivat aivan kuluneet. Mark Webber varmisti kaksoisvoiton Red Bullille. Fernando Alonso oli kolmas. Näin Vettel siirtyi MM-taiston kärkeen kuuden pisteen erolla Fernando Alonsoon. Kimi Räikkönen onnistui säilyttämään viidennen lähtöruutunsa tasaisen hyvällä kisalla. Heikki Kovalainen oli 17 jääden lopulta tallitoverinsa Vitali Petrovin taakse.


title: Korean Grand Prix 2012

text: Red Bullille kyseessä oli kauden ainoa kaksoisvoitto.


title: Intian Grand Prix 2012

text: Intian Grand Prix 2012 (virallisesti 2012 Formula 1 Airtel Indian Grand Prix) oli Formula 1 -kauden 2012 17. osakilpailu, joka ajettiin 28. lokakuuta Buddh International Circuitin moottoriradalla Intiassa. Kilpailu oli kaikkien aikojen toinen järjestetty Intian Grand Prix.


title: Intian Grand Prix 2012

text: Williamsin kolmoskuljettaja Valtteri Bottas ajoi perjantain ensimmäisissä vapaissa harjoituksissa Bruno Sennan tilalla. Sauberin Esteban Gutiérrez ajoi Sergio Pérezin tilalla ja Caterhamin Giedo van der Garde ajoi Heikki Kovalaisen tilalla.


title: Intian Grand Prix 2012

text: Kilpailun lähtö sujui melko siististi. Red Bullit karkasivat heti, kun Vettel piti kärkisijan ja Webber toisen sijan. Michael Schumacherin auton takarengas hajosi ensimmäisessä mutkassa Jean-Eric Vergnen osuttua häneen peräänsä. Red Bullien takana käytiin ensimmäisen kierroksen ajan tiukkaa taistelua rinta rinnan Alonson, Hamiltonin ja Buttonin kesken ja sijoitukset kuskien välillä vaihtuivat ensimmäisten mutkien aikana useampaan kertaan kunnes Button siirtyi johtamaan letkaa, mutta ei pitkäksi aikaa sillä kun takasiiven avaaminen sallittiin sekä Alonso että Hamilton tulivat ohi. Kilpailussa säilyi sama asema 1. Vettel 2. Webber 3. Alonso 4. Hamilton 5. Button 6. Massa 7. Räikkönen lähes koko kilpailun ajan. Vettel oli karannut aivan omiin lukemiinsa ja kontrolloi kisaa täysin. Lopussa Webberin autosta hajosi KERS ja se näkyi huomattavasti pitkillä suorilla. Näin Alonso saavutti Webberin nopeasti ja teki ohituksen. Kimi Räikkönen tuskaili läpi kisan aivan Massan takana, mutta ei saanut aikaan pysyvää ohitusta. Hamiltonkin haki aivan kilpailun viimeisillä kierroksilla ohipääsyä Webberistä, mutta ei siinä onnistunut. Rangaistuksia ei jaettu kilpailun aikana eikä sen jälkeen.


title: Intian Grand Prix 2012

text: Vettel onnistui jo kolmannen kerran putkeen ajamaan kilpailun johdossa alusta saakka joka kierroksella. Hänen perättäisten johtokierrosten määrä on nyt 205. Vastaavaan on pystynyt viimeksi Ayrton Senna vuonna 1989. Huomattavaa on myös seitsenkertaisen maailmanmestarin Michael Schumacherin 22. sija, mikä on hänen historiansa huonoin sijoituksensa tilastoissa 19 ajetun Formula 1 -kauden aikana. Schumacher keskeytti kierroksella 55 vaihdelaatikkovikaan, mutta sai näin ollen sijoituksen ajettuaan yli 90% kisan pituudesta.


title: Intian Grand Prix 2012

text: Intian GP-viikonlopun jälkeen Lotus julkisti Kimi Räikkösen sopimuksen tallin kilpakuljettana myös kaudella 2013. 31.10. samaisella viikolla julkistettiin Nico Hülkenbergin siirto Force Indialta Sauberille sekä Daniel Ricciardon ja Jean-Eric Vergnen jatkosopimukset Toro Rossolla


title: Abu Dhabin Grand Prix 2012

text: Abu Dhabin Grand Prix 2012 (virallisesti 2012 Formula 1 Etihad Airways Abu Dhabi Grand Prix) oli Formula 1 -kauden 2012 18. osakilpailu, joka ajettiin 4. marraskuuta Yas Marinan moottoriradalla Abu Dhabissa.


title: Abu Dhabin Grand Prix 2012

text: Kilpailun voitti Lotuksella ajanut Kimi Räikkönen, jolle voitto oli ensimmäinen paluun jälkeen. Räikkösestä tuli myös kahdeksas eri kuljettaja, joka oli kauden aikana kyennyt osakilpailuvoittoon.


title: Abu Dhabin Grand Prix 2012

text: Williamsin kolmoskuljettaja Valtteri Bottas ajoi perjantain ensimmäisissä vapaissa harjoituksissa Bruno Sennan tilalla. Force Indian Jules Bianchi ajoi Paul di Restan tilalla, Marussian Max Chilton ajoi Charles Picin tilalla, Caterhamin Giedo van der Garde ajoi Vitali Petrovin tilalla, ja HRT:n Ma Qinghua ajoi Narain Karthikeyanin tilalla.


title: Abu Dhabin Grand Prix 2012

text: Paalupaikalle ajoi McLarenin Lewis Hamilton. Toiseen lähtöruutuun ajoi Red Bullin Mark Webber ja kolmanteen Red Bullin Sebastian Vettel. Aika-ajon jälkeen Vettel pysäytti tiimiradiosta tulleen määräyksen myötä autonsa radan varteen välittömästi. Kehotus oli tullut moottorivalmistaja Renaultilta. Aika-ajon jälkeen tuomaristo tutki tilannetta ja osoittautui, että Vettelin autossa ei ollut tarpeeksi polttoainetta näytteen ottoa varten. Vettelillä sitä oli 0,85 litraa, kun tarvittava polttoainemäärä on oltava vähintään 1 litra. Näin ollen Vettel pudotettiin koko joukon hännille ja lähti kisaan varikolta.


title: Abu Dhabin Grand Prix 2012

text: Lähdössä Räikkönen onnistui nousemaan neljännestä ruudusta heti ensimmäiseen mutkaan toiseksi. Hamilton otti hallintaansa johtopaikan. Maldonado piti kolmannen paikkansa, kun Webber sai huonon lähdön ja jäi heti neljänneksi. Ensimmäisellä kierroksella Alonso nousi hänestä ohi ja pudotti Webberin taaksensa viidenneksi. Nico Hülkenberg törmäili ensimmäisessä mutkassa ja joutui keskeyttämään. Myös tallikaveri Paul di Resta ja Lotus-kuljettaja Romain Grosjean joutuivat käymään varikolla osumien vaurioiden vuoksi. Vettel teki omaa nousuaan perältä ja teloikin jo alussa etusiipensä törmätessään Bruno Sennan kanssa, mutta ei joutunut menemään varikolle vaihdattamaan sitä välittömästi.


title: Abu Dhabin Grand Prix 2012

text: Hamilton onnistui puristamaan nopeilla kierroksilla eroa Räikköseen kierros kierrokselta ja näytti täysin ylivoimaiselta. Räikkönen sen sijaan pystyi pitämään Maldonadon johtaman letkan takanaan yli sekunnin päässä. Kierroksella yhdeksän nähtiin hurjan näköinen kolari, kun Karthikeyanin HRT-autossa ilmesi tekninen ongelma, kun hänen autonsa ohjaus särkyi ja hänen täytyi jarruttaa yllättäen huomattavasti. Takana tuleva Nico Rosberg ei tähän kerennyt reagoimaan ja rysäytti Karthikeyanin perään. Rosberg lensi autoineen HRT:n yli ja päätyi lopulta seinään. Tilaanteen jälkeen turva-auton tarve oli välttämätön. Muun muassa Hamiltonin kuroma monen sekuntin ero mitätöityi ja tilanne oli auki. Turva-auton lähdettyä Hamilton kuitenkin jatkoi repimistään ja erot kasvoivat jälleen samaan tahtiin kärjen osalta.


title: Abu Dhabin Grand Prix 2012

text:
Kierroksella 20 Hamiltonin hienossa kontrollissa oleva kisa päättyi dramaattisesti, kun McLaren-autoon tuli jälleen tekninen vika. Autosta hajosi bensapumppu ja Hamilton jätti autonsa radan varteen ja Kimi Räikkönen siirtyi kilpailun johtoon, Maldonado toisena ja Alonso kolmantena.
Räikkönen oli sen jälkeen nopein auto radalla painaen jatkuvasti hyviä kierroksia. Vettel alkoi muodostua todellisiksi uhkaajaksi jopa voittotaistoon noustessaan sijoituksissa jatkuvasti. Hän oli täyttänyt rengassäännön turva-auton aikana jo ja oli lähellä päästä johtoon Räikkösen käytyä varikolla, mutta jäi sekunnin päähän Räikkösen palattua. Räikkönen onnistui uusilla renkailla kasvattamaan eroa Vetteliin, jonka renkaat olivat jo vanhemmat ja kuluneet. Hän takoi jälleen entistä kovempia aikakierroksia ja ero kasvoi jo 9 sekuntiin, kunnes kierroksella 39 turva-autoa tarvittiin radalla toistamiseen. Sergio Pérez kolaroi Romain Grosjeanin kanssa radalla käydyn taistelun aikana, jonka jälkeen takaa tuleva Webber osui Grosjeaniin sillä seurauksella, että radalle tuli huomattava määrä hiilikuidun palasia. Turva-auto tuli radalle juuri kun Räikkönen oli matkalla kohti selvää voittoa. Kilpailusta taisteli nyt käytännössä neljän kovimman kärki: Räikkönen-Alonso-Button-Vettel.


title: Abu Dhabin Grand Prix 2012

text: Turva-auton poistuttua Räikkönen sai hyvän uusintalähdön ja eroa Alonsoon oli ennen seitsemää viimeistä kierrosta noin 3 sekuntia. Viimeisillä seitsemällä kierroksella Alonso alkoi saavuttaa Räikköstä joka kierroksella mutta ero säilyi kuitenkin sekunnin pinnassa viimeiset pari kierrosta ja ero maalissa oli 0,8 sekuntia Räikkösen hyväksi. Räikkönen otti ensimmäisen voittonsa sitten kauden 2009 Span osakilpailun ja niin ikään paluun jälkeen ensimmäisen voittonsa. Lotukselle voitto oli ensimmäinen sitten Detroitin GP:n 1987.


title: Lida Salin

text: Lida Irene Salin, o.s. "Wallden" (26. marraskuuta 1885 Asikkala – 29. syyskuuta 1946 Helsinki) oli suomalainen näyttelijä. Hän näytteli kymmenen vuoden aikana noin kolmessakymmenessä elokuvassa.


title: Lida Salin

text: Salinin lapsia olivat tanssitaiteilijat Alf Salin, Iris Salin ja Klaus Salin sekä näyttelijä Holger Salin.


title: Rauhan äiti

text: Rauhan äiti on Aulikki Oksasen kirjoittama ja Kaj Chydeniuksen säveltämä neliosainen kantaatti. Se sai ensiesityksensä 1975 Helsingin Laulufestivaalilla. Rauhan äiti on puheenvuoro liennytyksestä . Se on myös vetoomus kaiken kauniin, elävän ja luonnollisen puolesta, jota sota ja väkivalta uhkaa. Rauhan äidin kantaesityksen esittivät Kaisa Korhonen, Agit Prop –kvartetti ja KOM-teatterin yhtye johtajana Kaj Chydenius.


title: Rauhan äiti

text: Televisioversion ohjasivat Claes Olsson ja Erkki Pohjanheimo. Sen lähtökohtana on Korhosen, Agit Propin ja yhtyeen esitys, mutta sitä kuvitetaan voimakkaasti elokuvan keinoin. Televisioversiossa pikkupoikaa esittää 12-vuotias Jukka Koskinen. Mukana ovat myös Tuula Sid ja Petriikka Pohjanheimo. Olsson ja Pohjanheimo kokeilevat runon, musiikin ja dokumenttielokuvan ja fiktiivisen aineiston yhdistämistä. Tärkeää osaa näyttelevät myös Markku Lehmuskallion ja Teuvo Suomisen luontokuvat sekä Dimitri Baltermanin valokuvat. Rauhan äidin enisesitys oli Yle TV1:ssä 13.10.1977 ja se uusittiin 14.7.1978 sekä 1.5.1982 ja Yle Teemalla 24.12.2016


title: Salin

text: Salin on muun muassa seuraavien henkilöiden sukunimi:


title: Kullervo (musiikkinäytelmä)

text: Kullervo on suomalainen musiikkinäytelmä, jonka on kirjoittanut Pirkko Kurikka.


title: Kullervo (musiikkinäytelmä)

text: Näytelmän on ohjannut KOM-teatteriin Laura Jäntti ja säveltänyt Eero Ojanen. KOM-teatteri esitti näytelmää vuosina 1975–1977. Musiikkinäytelmän juoni perustuu Kalevalan Kullervo-taruun. Ensi-ilta oli Helsingin Laulufestivaalilla 1975.


title: Kullervo (musiikkinäytelmä)

text: Kullervon tarina kertoo voimakkaasta ja tulisieluisesta nuorukaisesta, joka on ollut orjana. Kun Kullervo takoo rautaa, siitä tulee miekka. Hän haluaa kostaa loukatun ihmisarvonsa. Kullervo levottomana etsii onneaan. Välillä häntä ohjaa korppi, toisinaan leivo. Yksinäisen ihmisen kapina ei tuo ratkaisua, ja kaikille hänen tielleen osuneille käy onnettomasti. Viimein Kullervo surmaa itsensä takomallaan miekalla. Kuolinlaulussaan hän ilmaisee toiveensa paremmasta tulevaisuudesta: ”…jossa mies on mahdissaan kaikki kahleet katkottuaan”.


title: Kullervo (musiikkinäytelmä)

text: KOM-teatteri on vieraillut kahdesti Kulervo-esityksillä Berliinissä DDR:ssä, jossa se molemmilla kerroilla saavutti menestystä uudenlaisen vitaalisen musiikkiteatterin edustajana. Kullervo on vieraillut myös Tanskassa Holsterbon Vaasa-seminaarissa sekä kolmeen otteeseen Ruotsissa, muun muassaGöteborgin kaupunginteatterin kutsumana . Kaustisen kansanmusiikkijuhlilla Kullervo vieraili 1977. Näytelmä on palkittu Tampereen teatterikesässä kunniakirjoin.


title: Kullervo (musiikkinäytelmä)

text: KOM-teatterissa Kullervoa näytteli Erkki Saarela, muissa osissa Rea Mauranen (Ilmarisen emäntä, Kullervo äiti, Kullervon sisar, Korppi, Kiuru ja kertoja) ja Tapio Aarre-Ahtio (Untamo, Seppä Ilmarinen, Korppi, Kiuru, Miekka ja kertoja). KOM-teatterin yhtyeessä soittivat Eero Ojanen – piano ja kellopeli, Jukka Hauru – kitara, Tapani Tamminen – basso ja Ari Valtonen – lyömäsoittimet ja marimba.


title: Kullervo (musiikkinäytelmä)

text: KOMin Kullervo-esitys nauhoitettiin vuonna 1977 televisiolle. Sen tuottivat ja TV-teatteri ja ohjasi Erkki Pohjanheimo. Kullervo taltioitiin Helsingistä Koiton talolta, osittain yleisöesityksistä, osin vain tv-kameroinen läsnä ollessa. Sen ensilähetys oli Yle TV1:sä 23.2.1977.


title: Asarias Autio

text: Asarias Autio (1874 – 1920) oli suomalainen Keuruun Liesjärveltä kotosin ollut metsätyömies ja maastohiihtäjä.


title: Asarias Autio

text: Autio voitti 1899 Vaasassa 15 kilometrin hiihdon ja vuonna 1901 hän voitti Oulun hiihtojen 30 kilometriä ennätysajalla 1.46.15. Vuonna 1901 Autio edusti myös Suomea Tukholmassa pidetyissä pohjoismaisissa hiihtokisoissa sijoittuen 60 kilometrin matkalla toiseksi. Autio muutti Yhdysvaltoihin 1902 ja siellä hänet julistettiin "maailmanmestariksi" hänen voitettuaan Elyssä Minnesotan osavaltiossa pidetyissä murtomaahiihtokilpailuissa 10 kilometrin matkan.


title: Asarias Autio

text: Myös Aution veljet Herman ja Valde olivat kilpailuissa menestyneitä murtomaahiihtäjiä.


title: Hannu Lehtinen

text: Hannu Veikko Tapani Lehtipuu (sukunimi vuoteen 1971 "Lehtinen"; s. 31. tammikuuta 1931 Kuhmoinen) on suomalainen rovasti ja nuortenkirjailija.


title: Hannu Lehtinen

text: Lehtipuu toimi Kuhmoisten kappalaisena 1965–1972 ja hän oli Hämeenkyrön kirkkoherrana vuoteen 2001 saakka.


title: Hannu Lehtinen

text: Nimellä "Hannu Lehtinen":


title: Nuotit hukassa

text:
Nuotit hukassa oli suomalainen television musiikkisarja, jota lähetettiin Yle TV1:ssä 1979-1980 . Sen tavoitteena oli tarjota hyvää ja mielenkiintoista suomalaista kevyttä musiikkia hyvin laajalla sektorilla. Mukaan mahtui niin rockia, poppia, kansanmusiikkia kuin uuden laululiikkeen musiikkiakin. Ohjelmasarjaa tuotti ja ohjasi Erkki Pohjanheimo . Musiikkiesitykset liitettiin toisiinsa sketsein ja haastatteluin. Ohjelmat kuvattiin värivideotekniikalla Yleisradion Pasilan tv-studio 3:ssa. Sarjaa tehtiin kaikkiaan viisi osaa.
Sarjan musiikkinumeroita on uusittu runsaasti Ylen myöhemmissä musiikkiohjelmissa:


title: Nuotit hukassa

text: Musiikkinumeroita on myös koottu suomalaisten artistien ja yhtyeitten kaupallisille DVD-levyille:


title: Tauno Tarkkinen

text: Tauno Antero Tarkkinen ( s. 17. helmikuuta 1932 Puolanka) on suomalainen kirjailija.


title: OMSI – Der Omnibussimulator

text:
OMSI – Der Omnibussimulator ( on MR Softwaren kehittämä simulaatiopeli, jossa kuljetetaan linja-autoa. Peli on julkaistu vuonna 2011 Windowsille. Peli simuloi Berliinin Spandaun osa-alueen linja-autolinja 92:ta (nykyinen M37). Pelissä on myös pieni fiktiivinen kylä Grundorf, jossa voi harjoitella ajamista ja lipunmyyntiä. Pelin kehittivät vuosina 2007–2011 Marcel Kuhnt ja Rüdiger Hülsmann.
Pelissä simuloidaan linja-autonkuljettajaa, joka ajaa MANin kaksikerrosbusseja MAN SD 200 ja MAN SD 202 1980-luvun lopussa 11 kilometrin reitillä.
Peliin voi myös tehdä omia karttoja ja linja-autoja ja ladata muiden ihmisten tekemiä karttoja ja busseja. Lisäksi on saatavilla useita maksullisia lisäosia.


title: OMSI – Der Omnibussimulator

text: Pelin virallinen jatko-osa julkaistiin 11.12.2013. Se on ostettavissa myös Steamista. Uusia toimintoja ovat mm.:


title: Mário Fernandes

text: Mário Figueira Fernandes (, s. 19. syyskuuta 1990) on brasilialais-venäläinen jalkapalloilija, pelipaikaltaan oikea laitapuolustaja. Hän edustaa Venäjän liigan TsSKA Moskovaa.


title: Mário Fernandes

text: Lokakuussa 2014 Fernandes edusti Brasilian maajoukkuetta harjoitusottelussa Japania vastaan. Myöhemmin hän siirtyi edustamaan Venäjän maajoukkuetta. Hän sai Venäjän kansalaisuuden vuonna 2016 ja edusti maata ensimmäisen kerran lokakuussa 2017 harjoitusottelussa Etelä-Koreaa vastaan. Fernandes valittiin Venäjän joukkueeseen MM-kotikisoihin 2018. Hän pelasi turnauksessa viisi ottelua ja teki yhden maalin, maaottelu-uransa ensimmäisen, puolivälieräottelussa Kroatiaa vastaan.


title: Fosforitrioksidi

text: Fosforitrioksidi eli tetrafosforiheksaoksidi (PO) on yksi fosforin oksideista. Sitä voidaan pitää fosforihapokkeen anhydridinä.


title: Fosforitrioksidi

text: Fosforitrioksidi on ulkomuodoltaan valkoisia vahamaisia kiteitä tai väritöntä nestettä. Se liukenee kylmään veteen muodostaen fosforihapoketta, mutta kuuma vesi hajottaa sen ja se disproportioituu fosforihapoksi ja fosfiiniksi, myös punaista fosforia voi muodostua. Ilmassa yhdiste hapettuu hitaasti fosforipentoksidiksi. Bromin tai kloorin kanssa fosforitrioksidi reagoi muodostaen fosforitribromidia tai fosforitrikloridia ja jodin kanssa kuumennettuna difosforitetrajodidia.


title: Fosforitrioksidi

text: Fosforitrioksidia valmistetaan kuumentamalla valkoista fosforia noin 50 °C:n lämpötilaan hapen läsnä ollessa ja reaktion saanto on yleensä 50–60 %. Täten yhdisteen joukossa on aina epäpuhtautena valkoista fosforia, joka voidaan muuttaa punaiseksi fosforiksi säteilyttämällä ultraviolettivalolla. Tämän jälkeen punainen fosfori on helposti erotettavissa fosforitrioksidin joukosta. Yhdistettä voidaan valmistaa myös kuumentamalla suljetussa astiassa fosforipentoksidia 440 °C:n lämpötilaan.


title: Jérôme Sylvestre

text: Jérôme Sylvestre (s. 11. heinäkuuta 1979 Greenfield Park) on kanadalainen entinen lumilautailija.


title: Jérôme Sylvestre

text: Sylvestre teki ensimmäisen esiintymisensä maailmancupissa vuonna 1999. Hän pääsi kymmenen parhaan joukkoon kahdesti, parisuurpujottelussa kahdeksanneksi Mont-Sainte-Annessa 2001 ja samassa lajissa kymmenenneksi Stonehamissa 2002.


title: Jérôme Sylvestre

text: Sylvestre osallistui MM-kilpailuihin vuosina 2001 ja 2003. Madonna di Campigliossa 2001 hän oli suurpujottelussa 20., parisuurpujottelussa 26. ja paripujottelussa 29. Sylvestre kilpaili myös lumilautakrossissa, jossa hän ei päässyt maaliin saakka. Hän sai parhaan MM-sijoituksensa kahta vuotta myöhemmin Kreischbergissä, jossa hän oli parisuurpujottelun 13. paras ja lisäksi paripujottelussa 21. Sylvestre sijoittui Salt Lake Cityn olympialaisissa 2002 kahdenneksitoista parisuurpujottelussa.


title: Henrik Kromann Toft

text: Henrik Kromann Toft (s. 11. heinäkuuta 1968 Aalborg) on tanskalainen entinen jousiampuja. Hän edusti seuratasolla Aalborg Bueskyttelaugia.


title: Henrik Kromann Toft

text: Toft osallistui olympialaisiin ensimmäistä kertaa Soulissa 1988. Hän oli tuolloin henkilökohtaisen kilpailun 23. ja ampui myös maansa joukkueessa, joka sijoittui yhdenneksitoista. Toft oli Barcelonan kisoissa 1992 henkilökohtaisessa kisassa 27:s Tanskan päätyessä joukkuekilpailun 12. sijalle.


title: Francisco Hernández Ramírez

text: Francisco Hernández Ramírez (11. heinäkuuta 1949 – 7. tammikuuta 2019) oli costaricalainen jalkapalloilija.


title: Francisco Hernández Ramírez

text: Deportivo Saprissassa pelannut Hernández oli mukana maajoukkueen kokoonpanossa Moskovan olympialaisissa 1980. Hän oli kentällä kolmessa ottelussa, kun Costa Rica sijoittui turnauksessa jaetulle 13. eli viimeiselle tilalle.


title: Francisco Hernández

text: Francisco Hernández on ainakin seuraavien henkilöiden nimi:


title: Gilbert Ramanantoanina

text: Gilbert Ramanantoanina (13. joulukuuta 1916 – 25. tammikuuta 1991) oli madagaskarilainen roomalaiskatolinen arkkipiispa. Hänet vihittiin jesuiittojen papiksi 1. elokuuta 1948 ja nimitettiin Fianarantsoan arkkihiippakunnan vihkipiispaksi sekä Acmonian titulaaripiispaksi 12. tammikuuta 1960. Piispaksi vihkiminen seurasi 24. huhtikuuta. Pääkonsekraattorina toimi Xavier Ferdinand J. Thoyer, jota avustivat Camille-Antoine Chilouet ja Jules-Joseph Puset.


title: Gilbert Ramanantoanina

text: Ramanantoanina osallistui Vatikaanin toiseen kirkolliskokoukseen. Hän sai 2. huhtikuuta 1962 nimityksen Fianarantsoan arkkipiispaksi, jona hän toimi, kunnes kuoli 74-vuotiaana virassa.


title: Michele Cecchini

text: Michele Cecchini (3. maaliskuuta 1920 – 26. huhtikuuta 1989) oli italialainen roomalaiskatolinen arkkipiispa, joka loi uran kirkon diplomaattisissa tehtävissä. Hänet vihittiin papiksi 2. heinäkuuta 1944 ja nimitettiin Aquileian titulaariarkkipiispaksi sekä apostoliseksi pro-nuntiukseksi Madagaskarille 26. helmikuuta 1969. Lisäksi hän sai nimityksen apostoliseksi pro-nuntiukseksi Mauritiukselle 1. maaliskuuta. Hänet konsekroi piispaksi 13. huhtikuuta Amleto Giovanni Cicognani, jota avustivat Agostino Casaroli ja Enrico Bartoletti.


title: Michele Cecchini

text: 18. kesäkuuta 1976 Cecchini sai nimityksen apostoliseksi pro-nuntiukseksi Jugoslaviaan ja 4. joulukuuta 1984 apostoliseksi nuntiukseksi Itävaltaan. Jälkimmäisessä virassa hän kuoli 69-vuotiaana.


title: Southwest Skiffle Boys

text: Southwest Skiffle Boys on suomalainen kihveliemusiikikia soittava yhtye.


title: François Xavier Tabao Manjarimanana

text: François Xavier Tabao Manjarimanana (3. joulukuuta 1927 – 24. toukokuuta 1999) oli madagaskarilainen roomalaiskatolinen piispa. Hänet vihittiin jesuiittojen papiksi 29. kesäkuuta 1960 ja nimitettiin Mananjaryn hiippakunnan johtoon 20. marraskuuta 1975. Piispaksi vihkiminen seurasi 21. maaliskuuta 1976. Pääkonsekraattorina toimi Michele Cecchini, jota avustivat Gilbert Ramanantoanina ja Victor Razafimahatratra.


title: François Xavier Tabao Manjarimanana

text: Tabao Manjarimanana kuoli 71-vuotiaana virassa.


title: Degrassi: The Next Generation

text: Degrassi: The Next Generation (myöhemmin käytetty nimeä Degrassi) on kanadalainen draamasarja, jossa seurataan high school -nuorten elämää koulussa ja sen ympärillä. Sarjaa on esitetty Kanadassa CTV:llä, MuchMusicilla ja MTV:llä, sekä Suomessa MTV:llä.


title: Degrassi: The Next Generation

text: Degrassia tehtiin 14 tuotantokautta aikavälillä 14. lokakuuta 2001 – 2. elokuuta 2015. Sitä edelsivät sarjat "Degrassi Junior High" (1987–89) ja "Degrassi High" (1989–91), sekä elokuva "School's Out" (1992). Tammikuussa 2016 Degrassi-universumi sai jatkoa sarjan "" myötä.


title: Degrassi: The Next Generation

text: The Next Generationin 4. tuotantokautta eli jaksoja vuodelta 2004 alettiin esittää Yle Areenassa 3. elokuuta 2012.


title: Irina Krakoviak

text: Irina Krakoviak (s. 11. heinäkuuta 1977 Vilna) on liettualainen entinen yleisurheilija, joka kilpaili keskimatkojen juoksussa.


title: Irina Krakoviak

text: Krakoviak pääsi Sydneyn olympialaisissa 2000 välieriin saakka 1 500 metrin matkalla, mutta putosi samassa lajissa alkuerissä MM-kisoissa 2001. Hän sijoittui matkalla yhdenneksitoista MM-kilpailuissa 2005 Helsingissä ja seuraavana vuonna karsiutui EM-kisojen alkuerissä. Krakoviak osallistui MM-kisoissa 2009 sekä 1 500 metrille, jolla hän pääsi välieriin, että 800 metrin kilpailuun, jossa hän putosi alkuerissä.


title: Irina Krakoviak

text: "Lähde: IAAF"


title: José Alfredo Caires de Nobrega

text: José Alfredo Caires de Nobrega (s. 12. huhtikuuta 1951 Caniço) on portugalilaissyntyinen, Madagaskarilla toimiva roomalaiskatolinen piispa. Hänet vihittiin dehoniaanien papiksi 28. joulukuuta 1980 ja nimitettiin Mananjaryn hiippakunnan johtoon 30. lokakuuta 2000. Piispaksi vihkiminen seurasi 18. maaliskuuta 2001. Pääkonsekraattorina toimi Philibert Randriambololona, jota avustivat Charles-Remy Rakotonirina ja António de Sousa Braga. Caires de Nobregan edeltäjä Mananjaryn piispana oli ollut vuonna 1999 kuollut François Xavier Tabao Manjarimanana.


title: Charles-Remy Rakotonirina

text: Charles-Remy Rakotonirina (16. tammikuuta 1928 Fianarantsoa – 6. elokuuta 2005) oli madagaskarilainen roomalaiskatolinen piispa. Hänet vihittiin jesuiittojen papiksi 6. syyskuuta 1961 ja nimitettiin Farafanganan hiippakunnan johtoon 28. lokakuuta 1976. Piispaksi vihkiminen seurasi 27. maaliskuuta 1977. Pääkonsekraattorina toimi Victor Razafimahatratra, jota avustivat Jean-Pierre-Dominique Zévaco ja Jean-Guy Rakodondravahatra.


title: Charles-Remy Rakotonirina

text: Rakotonirina kuoli 77-vuotiaana virassa. Hänen seuraajakseen nimitettiin Benjamin Marc Ramaroson.


title: Benjamin Marc Ramaroson

text: Benjamin Marc Ramaroson (s. 25. huhtikuuta 1955 Manakara) on madagaskarilainen roomalaiskatolinen piispa. Hänestä tuli lasaristien jäsen 15. lokakuuta 1980, ja pappisvihkimyksensä hän sai 15. elokuuta 1984. Hänet nimitettiin Farafanganan hiippakunnan johtoon 26. marraskuuta 2005 häntä edeltäneen Charles-Remy Rakotonirinan kuoltua elokuussa virassa.


title: Benjamin Marc Ramaroson

text: Ramarosonin konsekroi 25. maaliskuuta 2006 piispaksi Fulgence Rabemahafaly, jota avustivat Jean-Pierre-Dominique Zévaco ja Philippe Ranaivomanana.


title: Käräjämäki (Eura)

text: Käräjämäki ja Osmanmäki on Lounais-Suomessa Satakunnassa Eurassa hiekkaharjulla sijaitseva laaja rautakauden kalmisto, jonka laella ovat kuuluisat käräjäkivet. Arkeologisten tutkimusten mukaan kalmistoa käytettiin todennäköisesti yhtäjaksoisesti ainakin vuosina 550–1200 jaa., vaikka joitakin viitteitä on tätäkin vanhemmista haudoista. Alueelta on löytynyt yli 200 hautaa tai hautakuopannetta. Hiekanotto on todennäköisesti tuhonnut osin jäljet osasta hautausjaksoista. Alueella tehtiin ensimmäisiä arkeologisia tutkimuksia jo 1800-luvun lopulla, ja nykyään Käräjämäki on Museoviraston hallussa oleva suosittu tutustumiskohde.


title: Käräjämäki (Eura)

text: Eurajoen yläjuoksun laaksossa on merkkejä kalmistoihin hautaamisesta jo roomalaiselta kaudelta asti. Myös Osmanmäen–Käräjämäen alueelta on löytynyt kyseiselle kaudelle kuuluva virolaistyyppinen kiertojalkainen solki. Väestöluku ilmeisesti kasvoi, koska kalmistojen koko ja määrä lisääntyi Eurassa merovingiajalla. Viimeiset esineelliset haudat tehtiin viikinkiajalla ennen varhaiskristillistä esineetöntä hautaustapaa. Suuria kalmistoja kehittyi myös Luistariin, Isovaheelle, Yli-Nuoranteelle, Pappilanmäelle, Vainionmäelle, Lauhianmäelle, Vähäsuonmäelle, Vanhalle Kansakoululle ja Vähä-Vaheelle.


title: Käräjämäki (Eura)

text: Kuuluisat Käräjäkivet sijaitsevat Käräjämäen korkeimmalla kohdalla. Ne ovat ilmeisesti hautaukseen liittyvä rakennelma. Ympyrän keskellä on kaksi polttohautausta ajalta 500–600 jaa. eli merovingiaikaista polttokuoppahautaa. Näiden lähellä oli kaksi maakumpua, jotka tutkittiin jo vuonna 1894. Toinen kumpu sisälsi polttohautauksen, joka oli ympäröity kivikehällä ja sitten peitetty maa-aineksella näkyväksi kummuksi. Toinen kumpu sisälsi paasikiviarkun.


title: Käräjämäki (Eura)

text: Käräjäkivien käytöstä käräjien pitämiseen ei ole muuta todistetta kuin kansantarinat. Käräjämäkiä on muuallakin ja joissakin niistä on myös käräjäkivet, joten tarina voi pitää paikkansa.


title: Käräjämäki (Eura)

text: Kalmistona käytettiin noin 400 metriä pitkää hiekkaista harjua aivan peltoalueen vieressä noin 100 metriä itään Eurajoesta. Harjun pohjoispäätä kutsuttiin Käräjäkivien vuoksi käräjämäeksi ja eteläpuolen kohoumaa omistavan maatalon mukaan Osmanmäeksi. 1800-luvulla läheiset talot ottivat harjusta hiekkaa kohdasta, mistä kulki vanhastaan harjun ylittävä polku. Kaivanto kasvoi tien levetessä, ja lopulta harjun voitiin katsoa katkenneen. Luoteisosaa kutsuttiin Osmanmäeksi ja kaakkoisosaa Käräjämäeksi. Myöhemmin Osmanmäki tuhoutui lopullisesti hiekanotossa, ja se tasoitettiin talojen pohjaksi.


title: Käräjämäki (Eura)

text: Kalmistoa käyttäneitä taloja tai asuinpaikkoja ei ole löydetty, mutta ne luultavasti sijaitsivat kalmiston lähellä, sillä Eurassa oli samaan aikaan käytössä useita suuria kalmistoja. Vanhimmat haudat sijoitettiin alkujaan harjualueen keskiosaan, joka on tuhoutunut hiekanotossa. Sieltä saatiin runsaasti irtolöytöjä, joista osa toimitettiin museoihin. Nuoremmat hautaukset täyttivät harjualuetta ja levisivät koilliseen ja kaakkoon.


title: Käräjämäki (Eura)

text: Osmanmäellä on havaittu tutkimuksissa 56 hautaa ja Käräjämäellä sijaitsee vielä 169 näkyvää hautapainannetta, joista on tutkittu 55 painannetta. Ruumishaudat olivat ensin matalia kumpuhautoja, ja puisten arkkujen lahottua, ne ovat painuneet kuopalle. Kuopat ovat harjuun nähden poikittaisia eli itä-länsisuuntaisia. Osmanmäellä ne olivat suurimmaksi osaksi viikinkiaikaisia hautoja ja Käräjämäellä ne ovat pääasiassa merovingiajan hautauksia. Käräjämäen eteläpäässä sijainneet 13 tutkittua hautaa kuuluivat kuitenkin viikinkiaikaan. Hautaukset jatkuivat mahdollisesti katkeamatta kansainvaellusajalta viikinkiajan loppuun, joten hiekanotto on tuhonnut ainakin yhden viikinkiajan jakson jäännökset kokonaan. Käräjämäeltä on tehty joitakin varhaisia kansainvaellusajan esinelöytöjä.


title: Käräjämäki (Eura)

text: Kalmistoa on tutkittu pääasiassa arkeologian alkuaikoina, jolloin tutkimusmenetelmissä oli puutteita. Monet haudat tutkittiin karkeasti lapiolla kaivamalla ja talteen otettiin vain metalli- ja kiviesineitä. Hautakuoppien välisiä alueita ei tutkittu, mikä jätti mahdolliset polttohautaukset huomiotta. Vasta vuonna 1939 kiinnitettiin huomiota lasten hautoihin, joista ei jäänyt näkyvää painannetta. Niitä on saattanut olla myös tässä kalmistossa, joten hautojen kokonaismäärä on saattanut alkujaan olla yli 300.


title: Käräjämäki (Eura)

text: Kuuluisimmat kalmiston hautauksista ovat kaksi vierekkäistä ja samalla tavalla toteutettua miesten hautaa. Molemmat haudat olivat 3 x 1 metrin kokoisissa kuopissa, jotka oli vuorattu lankuilla vainajien alta ja sivuilta. Vainajat oli myös peitetty lankuilla, jotka vuorostaan olivat paksujen kivilatomusten peittämiä. Kyseessä on varhaisin havaittu puukammiohauta tällä alueella. Hauta-antimiltaan rikkaammassa haudasta löytyi miekka, väkipuukko, keihäs, kilpi, vyö, jossa on kilpineulainen solki, kolme vyön rautahelaa, pronssinen spiraalisormus ja vainajan pään takana keltainen hiekkakivihioin. Tätä kovasinta pidetään päällikkyyden tunnusmerkkinä. Toisesta haudasta löytyi keihäs ja veitsi. Esineistöä on tulkittu niin, että haudoissa makaavat soturipäällikkö ja hänen aseenkantajansa. Hautaukset on ajoitettu vuoteen 550 jaa.


title: Käräjämäki (Eura)

text: Vaikka kalmistossa on joitakin polttohautauksia sen alkuajoilta, siirryttiin pian pelkästään ruumishautaukseen. Eura, Köyliö ja Yläne olivat Suomessa varhaisia ruumishautauksen esiintymisalueita Suomessa. Muualla suoritettiin vallan polttohautauksia.


title: Käräjämäki (Eura)

text: Vuonna 1890 Theodor Schvindt tuli Euraan tutkimaan Lauhianmäkeä, mutta samalla hän tutki Eurassa muitakin rautakauden kohteita kuten esimerkiksi Osmanmäkeä. Osmanmäestä otettiin tienpohjaa varten hiekkaa ja lähes koko mäki oli viljelyssä. Mäellä olevasta hiekkakuopasta erottui pari puoliksi tuhoutunutta hautaa, joita Schvindt lapioi ja otti talteen itämaisen hopearahan, spiraalikierteisen sormuksen katkelman, mahdollisesti kilvestä peräisin olleita kolmea pronssilevyn kappaletta sekä vähän poltettua luuta. Näiden läheltä löytyi jäänne kaksinkerroin taivutetusta nahkaesineestä, joka oli kirjailtu pronssilangalla samaan tapaan kuin rautakautiset karjalaiset puukon tupet. Samasta kohtaa löytyi kokonaisena hajonnut saviastia, jonka Schvindt kokosi myöhemmin liimaamalla. Astia oli 10,5 senttimetriä korkea, suustaan 15 senttimetriä leveä ja pohjastaan vain 9,5 senttimetriä leveä. Astian alta löytyivät 24,4 senttimetriä pitkät keritsimet.


title: Käräjämäki (Eura)

text: Kauempana sijaitsevan perunakuopan reunalta löytyi maakerroksen seasta palanen neliniitistä villakangasta, johon oli ommeltu pronssiset kuusikulmion muotoon ommellut pronssilankaiset koristeputket. Nämä pronssilangasta kierrettyt putket olivat halkaisijaltaan viisi millimetriä ja niiden yhteispituus oli noin 10 senttimetriä. Schvindt keräsi paikallisislta tietoja perunakuopastaan tekemistä löydöistä, joita olivat muun muassa kaarisolki, rautanauloja, pronssilankaputkia ja saviastioiden kappaleita.


title: Käräjämäki (Eura)

text: Schvindt paikallisti miehen haudan noin kyynärän syvyydeltä maanpinnasta. Vainaja oli maatunut melko hyvin lukuun ottamatta toista sääriluuta, reisiluuta ja toista käsivarren luita. Vainaja oli aseteltu hautaan ruumisarkun tapaisessa lautarakennelmassa pää pohjoiseen päin. Arkusta oli jäljellä rautanauloja ja -niittejä ja nauloihin tarttunutta lahoa puunjätettä. Niiteistä päätellen laudat olivat 30–45 millimetriä paksut. Hauta oli viisi korttelia leveä, mutta arkun tarkkaa pituutta ei voinut enää määrittää.